**Programul Regional Sud-Muntenia 2021-2027**

**Ghidul Solicitantului**

**DEZVOLTAREA ȘI CREȘTEREA UNEI MOBILITĂȚI NAȚIONALE, REGIONALE ȘI LOCALE DURABILE, REZILIENTE ÎN FAȚA SCHIMBĂRILOR CLIMATICE, INTELIGENTE ȘI INTERMODALE, INCLUSIV ÎMBUNĂTĂȚIREA ACCESULUI LA TEN-T ȘI A MOBILITĂȚII TRANSFRONTALIERE PRIN INVESTIȚII ÎN REABILITAREA, MODERNIZAREA, EXTINDEREA REŢELEI DE DRUMURI JUDEŢENE DIN REGIUNEA SUD-MUNTENIA**

**Februarie 2023**

**CUPRINS**

[1. PREAMBUL, ABREVIERI ȘI GLOSAR 4](#_Toc126842805)

[**1.1.** **Preambul** 4](#_Toc126842806)

[**1.2.** **Abrevieri** 5](#_Toc126842807)

[**1.3.** **Glosar** 5](#_Toc126842808)

[2. INFORMAȚII GENERALE 7](#_Toc126842809)

[**2.1.** **Informații generale Program** 7](#_Toc126842810)

[**2.2.** **Obiectivul de politică, Prioritatea, Obiectivul specific** 10](#_Toc126842811)

[**2.3.** **Reglementări europene și naționale, documente programatice** 10](#_Toc126842812)

[**2.4.** **Acțiuni sprijinite în cadrul apelului** 11](#_Toc126842813)

[**2.5.** **Indicatori** 16](#_Toc126842814)

[**2.5.1.** **Indicatori prestabiliți Programului** 16](#_Toc126842815)

[**2.5.2.** **Indicatori suplimentari specifici Apelului de Proiecte** 17](#_Toc126842816)

[**2.6.** **Rezultatele așteptate** 17](#_Toc126842817)

[3. INFORMAȚII DESPRE APELUL DE PROIECTE 17](#_Toc126842818)

[**3.1.** **Tipul de apel de proiecte** 17](#_Toc126842819)

[**3.2.1.** **Data și ora lansării apelului de proiecte** 18](#_Toc126842820)

[**3.2.2.** **Data și ora începere depunere de proiecte** 18](#_Toc126842821)

[**3.2.3.** **Data și ora închiderii apelului de proiecte** 18](#_Toc126842822)

[**3.3.** **Modalitatea de depunere a proiectelor** 19](#_Toc126842823)

[**3.4.** **Valoarea minimă și maximă eligibilă/nerambursabilă a unui proiect** 19](#_Toc126842824)

[***3.4.1.*** ***Valoarea minimă eligibilă/nerambursabilă a unui proiect*** 19](#_Toc126842825)

[**3.4.2.** **Valoarea maximă eligibilă/nerambursabilă a unui proiect** 19](#_Toc126842826)

[**3.5.** **Cuantumul cofinanțării acordate** 20](#_Toc126842827)

[**3.6.** **Alocarea apelului de proiecte** 20](#_Toc126842828)

[**3.7.** **Solicitanți eligibili** 20](#_Toc126842829)

[**3.8.** **Aplicarea regulilor privind ajutorul de stat** 21](#_Toc126842830)

[**3.9.** **Teme orizontale** 21](#_Toc126842831)

[4. CRITERII DE ELIGIBILITATE 22](#_Toc126842832)

[**4.1.** **Eligibilitatea solicitanților** 22](#_Toc126842833)

[**4.2.** **Eligibilitatea proiectului și a activităților** 24](#_Toc126842834)

[**4.2.1.** **Criteriile generale aplicabile prezentului apel de proiecte cu privire la eligibilitatea proiectului și a activităților** 24](#_Toc126842835)

[4.2.2. Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților 29](#_Toc126842836)

[**4.3.** **Eligibilitatea cheltuielilor** 30](#_Toc126842837)

[**4.3.1.** **Baza legală pentru stabilirea eligibilității cheltuielilor** 30](#_Toc126842838)

[5. COMPLETAREA CERERILOR DE FINANȚARE 39](#_Toc126842839)

[**5.1.** **Completarea formularului cererii** 39](#_Toc126842840)

[**5.1.1.** **Limba utilizată în completarea cererii de finanțare** 40](#_Toc126842841)

[**5.1.2.** **Completarea și justificarea bugetului cererii de finanțare** 40](#_Toc126842842)

[**5.2.** **Anexele obligatorii la depunerea cererii** 40](#_Toc126842843)

[**5.3.** **Anexele obligatorii la momentul contractării** 44](#_Toc126842844)

[6. PROCESUL DE EVALUARE, SELECȚIE ȘI CONTRACTARE A PROIECTELOR 50](#_Toc126842845)

[**6.1.** **Conformitate administrativă și eligibilitate** 50](#_Toc126842846)

[**6.2.** **Evaluarea tehnică și financiară** 50](#_Toc126842847)

[**6.3.** **Renunțarea la cererea de finanțare** 51](#_Toc126842848)

[**6.4.** **Contestații** 51](#_Toc126842849)

[**6.5.** **Contractarea proiectelor** 52](#_Toc126842850)

[**6.5.1.** **Stabilirea planului de monitorizare al proiectului (Indicatori de etapă)** 52](#_Toc126842851)

[**6.5.2.** **Semnarea contractului de finanțare** 54](#_Toc126842852)

[**6.5.3.** **Principale prevederi ale contractelor de finanțare** 54](#_Toc126842853)

[**6.5.4.** **Verificarea proiectului tehnic după semnarea contractului de finanțare** 54](#_Toc126842854)

[**6.5.5.** **Vizita pe teren** 55](#_Toc126842855)

[7. MODIFICAREA GHIDULUI SOLICITANTULUI 55](#_Toc126842856)

[**7.1.** **Aspectele care pot face obiectul modificărilor prevederilor ghidului solicitantului** 55](#_Toc126842857)

[**7.2.** **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 55](#_Toc126842858)

[8. ANEXE 56](#_Toc126842859)

# **1. PREAMBUL, ABREVIERI ȘI GLOSAR**

## **1.1. Preambul**

|  |
| --- |
| Acest document se aplică apelului de proiecte cu numărul PRSM/ID/3/4/3.2, Prioritatea 4, Obiectivul Specific 3.2, în cadrul Programului Regional Sud-Muntena 2021-2027.  Apelul de proiecte se lansează prin aplicația electronică MySMIS2021.  Vă recomandăm ca, înainte de a începe completarea cererii de finanțare, să vă asiguraţi că aţi parcurs toate informaţiile din prezentul document şi să vă asigurați că aţi înţeles toate aspectele legate de specificul intervențiilor Priorității 4 – O regiune mai accesibilă. De asemenea, solicitanții se vor asigura că respectă legislația în vigoare la nivel național si european atunci când vor întocmi cererile de finanțare.  Vă recomandăm să consultaţi periodic pagina de internet [2021-2027.adrmuntenia.ro](http://www.2021-2027.adrmuntenia.ro) pentru a urmări eventualele modificări ale condiţiilor prezentului ghid, precum și alte comunicări/ clarificări pentru accesarea fondurilor în cadrul Programului Regional Sud-Muntenia 2021-2027.  În cadrul ADR Sud-Muntenia funcţionează un serviciu de helpdesk, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare, la adresa de e-mail: helpdesk@adrmuntenia.ro.  În pregătirea cererilor de finanțare, la depunerea acestora, pe parcursul procesului de evaluare, selecție și contractare, precum și pe întreaga durată de implementare, solicitanții de finanțare au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare, contractare a proiectelor, modificări intervenite ulterior lansării ghidurilor de finanțare.  Identificarea unor aspecte ce pot îmbunătăți procesul de evaluare, contractare poate determina solicitarea unor documente suplimentare din partea AM PRSM, solicitări la care aplicanții au obligația de a răspunde. În caz contrar, cererea de finanțare va fi respinsă din procesul menționat, în situația în care, asupra elementelor asupra cărora s-au solicitat clarificări suplimentare, nu se poate trage o concluzie certă, conform precizărilor din cadrul Ghidului solicitantului și anexelor acestuia.  Termenele din cadrul prezentului ghid pot fi suspendate de către AM PRSM în cazul în care, pe parcursul procesului de evaluare, selecție și contractare, apar probleme de legalitate, regularitate, conformitate de natură să afecteze verificarea.  Indiferent de etapa în cadrul căreia a fost respinsă o cerere de finanțare, solicitantul de finanțare are posibilitatea de a depune contestație împotriva actului prin care i s-a comunicat respingerea de la finanțare a proiectului de către AM PRSM.  AM PRSM își rezervă dreptul de a modifica sau de a introduce elemente noi în cadrul ghidului solicitantului de finanțare, prin emiterea de Corrigendum-uri și Instrucțiuni, cu respectarea principiului egalității de șanse în accesul la finanțările disponibile pentru toți participanții la apelul de proiecte. |

## **1.2. Abrevieri**

|  |
| --- |
| **AM PRSM** – Autoritatea de Management pentru Programul Regional Sud-Muntenia  **PRSM** – Programul Regional Sud-Muntenia  **DNSH –** principiul **„Do No Significant Harm”** (a nu prejudicia semnificativ).  **SIDU –** Strategie Integrată de Dezvoltare Durabilă Urbană  **SIDJ –** Strategie Integrată de Dezvoltare Durabilă Județeană  **IVA** – Infrastructura Verde-Albastră |

## **1.3. Glosar**

|  |
| --- |
| a) cerere de finanțare – documentul standardizat, disponibil în sistemul informatic MySMIS2021, prin care este solicitat sprijin financiar în cadrul unui program, în limitele permise de lege, pentru acoperirea costurilor de realizare ale unui proiect; în acest scop, in cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat precum și orice ale elemente necesare prevăzute în Ghidul Solicitantului și care sunt cuprinse în sistemul informatic MySMIS2021;  b) solicitant - orice persoană juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021 în cadrul oricăruia dintre programele cofinanțate din Fondul European de Dezvoltare Regională, Fondul de Coeziune, Fondul Social European Plus și Fondul pentru o Tranziție Justă în perioada 2021-2027;  c) proiect – ansamblu de activități și acțiuni care sunt cuprinse într-o cerere de finanțare depusă în cadrul unui apel public de proiecte și care este supusă procedurilor de evaluare/contractare și pentru care, cu respectarea prevederilor legale în vigoare se încheie un contract de finanțare;  d) apel de proiecte - invitație publică adresată de către autoritatea de management/organismul intermediar, potrivit Regulamentelor europene, categoriilor de solicitanți eligibili stabiliți prin ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;  e) prag de calitate – prag minim de la care încolo se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme pentru procedurile de evaluare si selecție care nu presupun acordarea de punctaje;  f) declarația unică a solicitantului – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării;  g) lansare apel de proiecte – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021 de către autoritatea de management/organismul intermediar ;  h) Ghidul Solicitantului - documentul care stabilește condițiile acordării sprijinului în cadrul unui apel de proiecte;  i) indicatori de etapă - repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare;  j) plan de monitorizare a proiectului – plan inclus în contractul de finanțare, prin care se stabilesc jaloanele ce se vor monitoriza de către autoritatea de management/organismul intermediar pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea capacității autorității de management/organismului intermediar de monitorizare a proiectelor;  k) indicator de realizare - un indicator de măsurare a rezultatelor specifice ale intervenției;  l) indicator de rezultat - un indicator de măsurare a efectelor intervențiilor sprijinite, în special în ceea ce privește destinatarii direcți, populația vizată sau utilizatorii infrastructurii;  m) imunizare la schimbările climatice - un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se în același timp respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050;  n) cheltuieli eligibile - cheltuielile efectuate de beneficiar pentru implementarea proiectelor finanţate în cadrul programelor operaţionale, conform prevederilor art. 63 alin. (1) din Regulamentul (UE) 2021/1.060;  o) cheltuieli neeligibile - alte cheltuieli decât cele eligibile;  p) contract de finanţare - actul juridic, cu titlu oneros, de adeziune, încheiat între autoritatea de management/organismul intermediar, după caz, şi beneficiar, astfel cum este definit la art. 2 pct. 9 din Regulamentul (UE) 2021/1.060, prin care se stabilesc drepturile şi obligaţiile corelative ale părţilor în vederea implementării operaţiunilor;  r) valoarea totală a proiectului - totalul fondurilor reprezentând contravaloarea contribuţiei din fonduri europene, valoarea cofinanţării publice şi/sau private, precum şi contravaloarea cheltuielilor publice şi/sau private, altele decât cele eligibile;  s) lider de parteneriat - organism public sau privat care iniţiază un proiect, solicită finanţare pentru acesta în scopul implementării în asociere cu alte entităţi şi semnează contractul de finanţare;  t) Costuri directe - acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul propus prin proiect. Pentru proiectele de infrastructura costurile directe vor fi costurile incluse în capitolele 1, 2, 4, 6 și în subcapitolele 5.1, 5.3, din devizului general așa cum sunt stabilite de HG 907/2016, cu modificările și completările ulterioare.  u) Costuri indirecte - toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional.  v) Costuri unitare - categorii specifice de costuri eligibile, clar identificate în prealabil printr-o trimitere la un cuantum pe unitate.  x) Rate forfetare - categorii specifice de costuri eligibile, clar identificate în prealabil, prin aplicarea unui procent.  z) Sume forfetare - categorii specifice de costuri eligibile, clar identificate în prealabil. |

# **2. INFORMAȚII GENERALE**

## **2.1. Informații generale Program**

|  |
| --- |
| Programul Regional Sud-Muntenia 2021-2027 implementează viziunea strategică pentru o dezvoltare durabilă și echilibrată a regiunii, completând prioritățile și acțiunile pentru dezvoltarea acesteia din Programul de Dezvoltare Regională 2021-2027, RIS3 2021 - 2027 și Strategia Integrată de Dezvoltare Teritorială Sud-Muntenia.  În pofida creșterii economice înregistrate în 2014-2018, Regiunea Sud-Muntenia se încadrează în categoria regiunilor mai puțin dezvoltate, în conformitate cu clasificarea UE, cu un PIB/loc. (PSC) de 51% din media UE 27. Conform Raportul de Țară, Regiunea Sud-Muntenia rămâne în urmă în raport cu cele mai dezvoltate regiuni din România în ceea ce privește serviciile sociale, productivitatea muncii, ocuparea forței de muncă, investițiile și veniturile individuale. Regiunea Sud-Muntenia se confruntă cu disparități de dezvoltare crescânde între N și S. O caracteristică specială, cu multiple implicații socio-economice, este faptul că este singura regiune din RO care conține o regiune enclavă în partea centrală, și anume Regiunea București-Ilfov, cea mai dezvoltată regiune din România. Situată în zona de influență a Bucureștiului, Regiunea Sud-Muntenia este puternic polarizată economic și social și are mari dificultăți în reținerea populației tinere și a celei calificate. Astfel, partea de nord (AG, PH și DB) este puternic industrializată (în special industria constructoare de mașini, extractivă și metalurgică), generând împreună 71% din PIB regional. Restul de patru județe (CL, GR, TR și IL) aduc o contribuție mult mai mică la formarea PIB regional (29%), specializându-se în agricultură. Disparitățile și inegalitățile nu sunt doar N-S, ci și urban-rural. RSM se caracterizează prin existența unei rețele de așezări urbane mici și mijlocii și un procent semnificativ din populație locuiește în orașe mici, comune și sate, caracterizate printr-o dezvoltare modestă. Nu există orașe de peste 250.000 de locuitori, ca în majoritatea regiunilor din RO. În schimb, există două centre de polarizare (Ploiești și Pitești) și aglomerații de localități relativ mici, cu funcții și probleme similare, înclinate spre cooperare. Disparitățile și inegalitățile sunt cauzate în parte de subproducția de bunuri meritorii și de lipsa investițiilor în bunuri publice în legătură cu transportul, educația, infrastructura ecologică și socială. Economia regiunii, industria, turismul, agricultura, silvicultura și energia sunt foarte expuse riscurilor schimbărilor climatice și a calamităților naturale sau a schimbărilor de mediu. Mobilitatea și conectivitatea sunt afectate de condițiile geografice și infrastructura precară. Lipsa serviciilor sociale și a educației adecvate reprezintă o problemă crucială pentru întreaga regiune, dar este deosebit de gravă în zonele rurale și pentru persoanele cele mai vulnerabile. De asemenea, există o utilizare sub-optimă a resurselor economice, naturale și culturale existente. În RSM sunt oportunități legate de patrimoniul natural diversificat, resursele agricole semnificative, gama largă de rețele TEN-T, tendințele de concentrare și specializare ale activității economice, existența unor centre urbane relativ mari și a orașelor mici și mijlocii cu multe asemănări. O altă caracteristică geografică cu potențial pentru dezvoltarea RSM este prezența, în partea de sud, a fluviului Dunărea. Conform Raportului de Țară 2020, investițiile publice și private în Cercetare Dezvoltare Inovare și în infrastructura fizică și digitală sunt necesare pentru inversarea situației. Lipsa investițiilor adecvate va avea drept consecințe negative creșterea disparităților intra și inter regionale în detrimentul creșterii durabile pe termen lung. În plus, există și riscul ca bunurile de mediu și culturale să fie erodate. Extinderea urbană necontrolată și nesustenabilă și distrugerea patrimoniului cultural creează probleme sociale și de mediu. Pentru a reduce inegalitățile și disparitățile și a prioritiza investițiile în bunuri publice și meritorii, precum și pentru a exploata potențialul regiunii, PRSM 2021–2027 are drept obiectiv general stimularea creșterii economice inteligente, durabile și echilibrate. Acest lucru va duce la îmbunătățirea calității vieții comunităților locale prin susținerea capacității de inovare și digitalizare a administrației locale și a economiei regionale, dezvoltarea durabilă a infrastructurii și serviciilor și valorificarea potențialului cultural și turistic al regiunii. În implementarea PRSM, operațiunile selectate vor valorifica la maxim contribuția fondurilor europene, ținând cont de principiile orizontale și de criteriile care să asigure neutralitatea climatică și imunizarea la schimbările climatice a investițiilor în infrastructura finanțată. AM va promova utilizarea strategică a achizițiilor publice pentru sprijinirea obiectivelor strategice (inclusiv specializarea profesională pentru a crește capacitatea administrativă). Beneficiarii vor fi încurajați să acorde o atenție mai mare calității și ofertelor avantajoase din punct de vedere economic. Acolo unde este posibil, aspectele de mediu (de ex. criterii de achiziții publice verzi) și vor fi incluse în procedurile de achiziții publice. În plus, în dezvoltarea proiectelor, beneficiarii vor fi încurajați să folosească soluții bazate pe natură. Intervențiile inspirate, susținute sau copiate din natură vor fi integrate în planificarea spațiului, proiectarea urbană pentru a încuraja utilizarea mai eficientă și restabilirea ecosistemelor existente și/sau crearea de ecosisteme noi (de exemplu, reamenajarea terenurilor degradate). Aceste soluții pot fi folosite ca instrumente de izolare urbană, având în vedere beneficiile lor individuale și colective.  Conform Raportului de Țară 2019, infrastructura de transport rutier a RO este slab dezvoltată, subdimensionată și nu îndeplinește cerințele unei economii în creștere. La nivel regional, datele statistice (2019) arată că starea tehnică a rețelei publice de drumuri este în general nesatisfăcătoare, doar 42,36% din rețeaua totală de drumuri fiind modernizată. Din lungimea totală a drumurilor județene și comunale, 26,92% sunt modernizate și 40,91% sunt acoperite cu îmbrăcăminte ușoară. Regiunea este pe locul 2 în RO în ceea ce privește numărul persoanelor rănite în accidente de circulație rutieră, lipsa unei infrastructuri adecvate fiind una dintre principalele cauze ale acestui fenomen îngrijorător. Siguranța rutieră este amenințată și de podurile neconsolidate și riscul provocat de alunecările de teren. Conectivitatea slabă a regiunii la rețeaua TEN-T este datorată lipsei de investiții în bunurile publice. Analiza PDR 2021-2027 a identificat existența unor zone compacte în regiune care nu au conectivitate directă sau indirectă cu rețeaua TEN-T. Intervențiile din cadrul OST 3 sunt menite să abordeze problemele identificate mai sus în ceea ce privește eșecul pieței. Intervențiile publice sunt necesare pentru a evita consecințele disparităților teritoriale în creștere, ce reduc accesul la diferitele piețe alături de siguranța rutieră scăzută. Investițiile propuse au ca scop dezvoltarea conectivității la rețeaua TEN-T, creșterea siguranței și a fluxului de trafic și vor crea beneficii pentru creșterea economică, mobilitatea mărfurilor și a persoanelor și vor contribui la reducerea disparităților intraregionale.  Analiza Planului de Dezvoltare Regională 2021-2027 privind transportul rutier arată faptul că, deși regiunea Sud-Muntenia deține o rețea de drumuri publice destul de mare, calitatea acestora este precară din cauza capacității portante scăzute și a stării de degradare existente. Astfel, conform datelor statistice, rețeaua de drumuri a regiunii măsura în anul 2019, 12.956 km de drumuri publice, din care 21,97% erau drumuri naționale, iar 78,03% drumuri județene și comunale.  Starea tehnică a rețelei regionale de drumuri publice, la finele anului 2019, era în general nesatisfăcătoare, cu 7.468 km nemodernizați (mai mult de 50%). De asemenea, rețeaua de drumuri județene și comunale din regiune măsura o lungime totală de 10.110 km, dintre care doar 26,92% modernizată. La nivel de județ, cele mai mici ponderi ale rețelei de drumuri județene și comunale modernizată au fost înregistrate în județele Argeș (2,88%), urmat de județele Prahova (13,46%). În cazul județelor Argeș și Prahova, una dintre provocările modernizărilor de drumuri este dată de relieful montan din partea nordică a celor 2 județe.  În ceea ce privește accesibilitatea rutieră, partea de sud a regiunii, și anume județele Teleorman, Giurgiu, Călărași și Ialomița, dețin o densitate a drumurilor scăzută comparativ cu partea de nord, cele mai mici valori fiind înregistrate în judeţele Călăraşi (26,5 km/100 km²) şi Ialomiţa (26 km/100 km²).  În cele 7 județe ale regiunii au fost identificați peste 533 km cu conectivitate directă sau indirectă la rețeaua TEN-T, ce au nevoie de investiții în complexul rutier. Invesțiile în drumuri vor contribui la creșterea accesului forței de muncă și a tinerilor din zonele rurale marginalizate către mediul urban și instituțile de învățământ.  Siguranța rutieră reprezintă încă o mare provocare și conform Raportului de Țară 2019, România înregistrează unul dintre cele mai slabe rezultate în materie de siguranță rutieră din Uniunea Europeană.  Datele statistice pentru anul 2019, situează regiunea pe locul 2 la nivel național în ceea ce privește numărul persoanelor accidentate în accidente de circulație rutieră (6.321 persoane accidentate), din care un procent de 5,08% reprezintă decese. Strategia Națională pentru Siguranță Rutieră menționează că drumurile cu o singură bandă pe sens, sunt recunoscute ca fiind cel mai periculos tip de drum în Europa, cu medii de risc mult mai mari decât pentru autostrăzi. În acest sens, recomandările Anexei D a Raportului de Țară 2019 relevă faptul că investițiile în modernizarea drumurilor vor contribui la reducerea ratei ridicate a fatalităților rutiere și vor atenua daunele aduse mediului. În perioadele anterioare de programare, autoritățile județene au făcut investiții pentru reabilitarea sau modernizarea drumurilor județene din fonduri proprii, fonduri naționale prin programe guvernamentale (Programul Național Dezvoltare Locală 1 și Programul Național Dezvoltare Locală 2), respectiv fonduri europene (Programul Operațional Regional 2007–2013, prin care s-au reabilitat 327 de km, respectiv prin Programul Operațional Regional 2014-2020, prin care se vor moderniza peste 462 de km).  Regiunea Sud-Muntenia are o poziţie geografică strategică, fiind regiune de graniţă cu Bulgaria, iar drumurile de înaltă calitate trebuie să asigure o bună deschidere internă şi transfrontalieră, reprezentând cel mai utilizat mod de transport din regiune. Gradul de dezvoltare a infrastructurii rutiere va avea un impact asupra mai multor domenii, printre care dezvoltarea turismului și afluxul investițiilor străine. |

## **2.2. Obiectivul de politică, Prioritatea, Obiectivul specific**

|  |
| --- |
| **Obiectiv de Politica 3 – O Europă mai conectată prin creșterea mobilității**  **Prioritatea 4** – **O regiune mai accesibilă**  **Obiectivul Specific 3.2** - **Dezvoltarea și creșterea unei mobilități naționale, regionale și locale durabile, reziliente în fața schimbărilor climatice, inteligente și intermodale, inclusiv îmbunătățirea accesului la TEN-T și a mobilității transfrontaliere (FEDR)**. |

## **2.3. Reglementări europene și naționale, documente programatice**

|  |
| --- |
| • Regulamentul (UE) nr. nr. 2021/1060 al Parlamentului European și al Consiliului.  • Regulamentul (UE) nr. 2021/1058 al Parlamentului European și al Consiliului.  • Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027.  • Regulamentul (UE) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012  • Decizia CE pentru aprobarea Programului Regional Sud-Muntenia pentru perioada de programare 2021-2027  • Carta Drepturilor Fundamentale a Uniunii Europene.  • Ordonanța de urgență nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.  • Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.  • Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  • Ordonanța de urgență nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora  • Ordonanța de urgență nr. 97/2022 - pentru modificarea și completarea Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora.  • Ordonanța de urgență nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România.  • Ordonanța de urgență nr. 88/2022 pentru modificarea și completarea unor acte normative în vederea gestionării fondurilor europene nerambursabile destinate dezvoltării regionale  • Ordinul nr. 696/2021 pentru modificarea Ordinului ministrului lucrărilor publice, dezvoltării şi administraţiei nr. 4.423/2020 privind stabilirea structurii care asigură coordonarea operaţională a programelor operaţionale regionale pentru perioada de programare 2021-2027.  • Legea cadastrului şi a publicităţii imobiliare, Legea nr. 7/1996, actualizată.  • Legea nr. 50/1991, privind autorizarea executării lucrărilor de construcți, actualizată.  • Hotărârea Guvernului nr. 907/2016, privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, actualizată. |

## **2.4. Acțiuni sprijinite în cadrul apelului**

|  |
| --- |
| Pentru atingerea obiectivului specific al acestei priorități de investiție sunt avute în vedere realizarea următoarelor tipuri de investiții:  a) Investiții (reabilitare, modernizare, extindere) în reţeaua de drumuri judeţene care asigură conectivitatea directă sau indirectă cu rețeaua TEN-T de bază și extinsă, precum și măsuri pentru reducerea impacturilor semnificative asupra IVA și realizarea conectivităţii coridoarelor ecologice (doar acolo unde este relevant), realizarea/amenajarea/extinderea de piste de biciclete și dezvoltarea infrastructurii pentru combustibili alternativi de-a lungul drumurilor județene, realizarea de investiții suplimentare pentru protecția drumului respectiv față de efectele generate de condiții meteorologice extreme (de ex. realizarea de perdele forestiere, etc).  b) Investiții (reabilitare, modernizare, extindere) pentru descongestionarea și fluidizarea traficului prin intervenții asupra infrastructurii rutiere de drumuri judeţene care asigură conectivitatea directă sau indirectă cu rețeaua TEN-T de bază și extinsă, inclusiv în zona urbană (poduri, pasaje, noduri rutiere, extinderi la 4 benzi, variante ocolitoare cu statut de drum județean, etc).  Drumurile publice pot fi prevăzute cu staţii amenajate în afara fluxului circulaţiei, pentru oprirea mijloacelor de transport în comun.  Pentru toate acțiunile indicative de mai sus, se va finanța și infrastructura edilitară necesară, ca activitate auxiliară a proiectelor vizate.  De asemenea, pentru toate acțiunile indicative de mai sus se va finanța și realizarea de investiții destinate siguranței rutiere pentru participanții la trafic, drept activități conexe ale proiectelor vizate. Măsurile orientative enumerate mai jos se vor aplica în funcție de specificul și necesitatea fiecărui drum județean:   * amenajări de tip intersecție giratorie pentru intersecțiile la nivel; * introducerea sectoarelor de drum de 2+1 benzi de circulaţie (unde este cazul); * parapeți de siguranță, acostament; * pasarele pietonale; * sisteme de management al traficului; * iluminarea drumului public pe timp de noapte, în special în intersecții și în zonele cu activitate pietonală, precum și a trecerilor pentru pietoni; * materiale retro-reflectorizante pentru a asigura vizibilitatea; * marcaje rezonatoare, orizontale și verticale; * limitatoare de viteză în localități rurale pe drumuri cu o singură bandă; * trotuare și alveole (unde este cazul); * benzi dedicate pentru viraje la stânga (unde este cazul), etc. * staţii amenajate în afara fluxului circulaţiei, pentru oprirea mijloacelor de transport în comun.   NOTĂ***: Investițiile prevăzute la litera b) precum și investițiile destinate siguranței rutiere pentru participanții la trafic nu vor fi proiecte de sine stătătoare ci vor constitui doar părți integrante ale investițiilor prevăzute la litera a).***  **Specificul proiectelor ce pot fi depuse în cadrul apelului de proiecte :**  Investițiile vizează rețeaua de drumuri județene care asigură conectivitatea, directă sau indirectă, cu rețeaua TEN-T de bază și extinsă și se regăsesc în hotărârea CpDR în vigoare la lansarea apelului de proiecte.  Intervențiile actuale vor viza extinderea, modernizarea și lărgirea anumitor categorii de drumuri, inclusiv diverse structuri, instalații de semnalizare, marcaje și sisteme electrice necesare având ca scop mărirea vitezei de deplasare, creșterea portanței, fluidizarea traficului și asigurarea unui trafic sigur, conform activităților definite aceasta secțiune a prezentului ghid.  Acțiunile indicative au fost dezvoltate în corelare cu obiectivele strategice identificate în Master Planul General de Transport al României și Planul Investițional privind dezvoltarea infrastructurii de transport a României pe perioada 2020-2030 și în complementaritate cu acțiunile propuse prin Programul Operațional Transport 2021-2027, PNRR, PNDR, PNS.  Necesitatea intervențiilor la nivelul variantelor ocolitoare cu statut de drum județean trebuie să rezulte din Strategiile Integrate de Dezvoltare Urbană/Județeană aferente respectivului oraș/municipiu care să facă referire la utilitatea/necesitatea proiectului respectiv, în funcție de nevoile de dezvoltare identificate la nivel local/regional, incluse în Hotărârea CpDR în vigoare la data lansării apelului. În acest sens, se va depune extras din Lista de proiecte aferentă Strategia Integrată de Dezvoltare Urbană/Județeană, în care să se regăseasca investiția respectivă.  Pentru traseele ce parcurg mai multe județe din cadrul regiunii se pot încheia acorduri de parteneriat sau acorduri cadru de colaborare cu rolul de a asigura cadrul legal de cooperare în derularea și implementarea proiectelor inter-conectate.  Pentru traseele ce parcurg mai multe județe se pot depune cereri de finanțare și individual, pe fiecare județ, cu respectarea condiției de continuitate a traseului si de asigurare a conectării la rețeaua TEN-T.  De asemenea, pentru cazul în care sunt mai multe proiecte ce parcurg mai multe județe, acestea se pot depune împreună în cadrul unei colaborari parteneriale, cu condiția respectării condiției de continuitate a traseului și de conectare la rețeaua TEN-T.  **Tipuri de proiecte**  **1 Proiect privind un drum județean**  Proiectul trebuie să prevadă acțiuni din cele prevăzute în secțiunea 1.4 pentru un drum județean continuu sau tronson de drum județean cu același indicativ continuu sau pentru unul sau mai multe tronsoane intercalate cu segmente modernizate deja sau în curs de modernizare prin POR 2014-2020 sau prin alte surse de finanțare (asigurând sinergia investițiilor), cu condiția asigurării functionalității întregului traseu la finalizarea implementarii proiectului.  In acest din urmă caz (segment realizat sau în curs de realizare din alte surse de finanțare) este necesar ca prin hotărârea de aprobare a indicatorilor tehnico – economici ai investiţiei să se asume faptul că, la momentul recepției lucrărilor implementate prin proiectul finanțat prin Program Regional 2021-2027, întregul traseu va fi funcțional, în integralitatea sa (inclusiv tronsoanele finanțate din alte surse de finanțare), asigurându-se conectarea la rețeaua TEN-T. În cazul excepțional în care traseul unui drum județean cu același indicativ este întrerupt de un sector de drum național, starea tehnică a segmentului intercalat de DN va fi comunicată de administratorul drumului national respectiv si va fi anexată documentației cererii de finanțare, traseul urmând a fi considerat continuu.  Conexiunea la TEN-T va fi luată în considerare chiar și în cazul în care se realizează pe teritoriul altei regiuni de dezvoltare, păstrând condiția de funcționalitate pentru tronsonul de drum județean din afara regiunii Sud Muntenia.  Poate fi acceptată depunerea unei singure cereri de finantare cu doua sau mai multe documentatii tehnico-economice, ale aceluiasi beneficiar, aferente cererii de finantare, necesar a fi incluse intr-un singur proiect pentru asigurarea conexiunii la reteaua TEN-T, cu condiția asigurării continuității traseului.  Această posibilitate este aplicabilă doar dacă, cel puțin, una din documentatiile tehnico-economice a fost întocmită înainte de data publicării ghidului solicitantului, fiind necesară și întocmirea unui deviz de cheltuieli cumulat rezultat din toate documentațiile tehnico-economice.  **2.Proiect privind un traseu intrajudețean (în interiorul unui județ), sau**  **3.Proiect/proiecte privind un traseu interjudețean (pe parcursul a două sau mai multe județe)**  Proiectul trebuie să prevadă acțiuni de reabilitare, modernizare, extinderea:  • unui (or) drum(uri) județene, sau  • unui(or) tronsoan(e)/segment(e) de drum județean, sau  • mai multor DJ sau tronsoane de DJ.  Pentru asigurarea sinergiilor investițiilor, precum și a continuității traseului există posibilitatea intercalării de segmente de drum județean modernizate deja sau în curs de modernizare.  În cazul în care proiectul prevede modernizarea unor DJ sau tronsoane (segmente) de DJ între care este (sunt) intercalat(e) segment(e) de DJ realizat(e) sau în curs de realizare din alte surse de finanțare, asigurând continuitatea proiectului, precum și conectarea la rețeaua TEN T, este necesar ca, prin hotărârea de aprobare a indicatorilor tehnico – economici ai investiţiei, să se asume faptul că, la momentul recepției lucrărilor implementate prin proiectul finanțat prin Programul Regional SM 2021-2027, întregul traseu va fi funcțional, în integralitatea sa (inclusiv tronsoanele finanțate din alte surse de finanțare).  În cazul excepțional în care traseul propus este întrerupt de un sector de drum național, starea tehnică a segmentului intercalat de DN va fi comunicată de administratorul drumului national respectiv si va fi anexată documentației, iar traseul va fi considerat continuu.   * Starea bună a drumului pentru tronsoanele finanțate din alte surse de finanțare înseamnă, cel puțin, drum acoperit cu asfalt, beton sau pavaj care nu prezintă faianțări, denivelări/gropi/spărturi în carosabil care duc la reducerea accentuată a vitezei de deplasare, scăderea portanței, precum și congestionarea traficului.   Traseul trebuie să aibă caracter continuu, dar nu neapărat liniar, putând asigura, astfel, accesul comunităților locale.  Unitățile administrativ-teritoriale implicate în proiect trebuie să asigure compatibilitatea soluțiilor tehnice propuse în proiect.  În cazul în care un traseu al unui drum județean parcurge un municipiu, un oraș sau o comună ce asigură continuitatea traseului, se va încheia un *Acord de parteneriat* între UAT Județ si UAT Municipiu/Oraș/Comună dacă prin proiect se intervine pe respectiva porțiune de DJ pe suprafețe aflate în proprietatea respectivei localități adiacente drumului județean pentru a realiza/moderniza piste de biciclete, trotuare, stații de călători etc ( a se vedea pct. b, de mai jos).  Altfel exprimat, Acordul de parteneriat intre UAT Judet si UAT municipii/orase/comune este necesar doar dacă prin proiect se intervine pe suprafețe ce nu se află în limita de proprietate a județului sau dacă în proiect sunt incluse cheltuieli aferente partenerului/partenerilor.  Astfel, având în vedere secțiunile 1, 2, 3, pot exista mai multe situații ce pot duce la finanțarea unor proiecte în cadrul prezentelor apeluri de proiecte:  a. Proiecte ce vor fi implementate de o singură unitate administrativ teritorială. Astfel de proiecte nu presupun colaborarea între mai multe unități ale administratiei publice locale.  ***UN SINGUR PROIECT = O SINGURĂ CERERE DE FINANŢARE = UN SINGUR SOLICITANT – UN SINGUR CONTRACT DE FINANȚARE***  b. Proiecte unitare implementate în baza unui **Acord de parteneriat.**  În cadrul acestor tipuri de proiecte este necesară realizarea unui singur proiect unitar/ o singură cerere de finanțare ce implică colaborarea dintre mai multe unități ale administrației teritoriale județ sau unități ale administrației teritoriale județ cu unități ale administrației terioriale municipiu/oraș/comună.  În acest sens, este necesară încheierea unui acord de parteneriat și desemnarea unui lider de parteneriat la nivelul unei unități administrativ-teritoriale, care să îndeplinească rolul de coordonator/lider al activităților proiectului și care să fie unicul responsabil în relația cu AM PR Sud Muntenia.  Modul de funcționare a acestui parteneriat este detaliat în cadrul modelului acordului de parteneriat anexat prezentului ghid.  ***UN SINGUR PROIECT = O SINGURĂ CERERE DE FINANŢARE = PARTENERIAT CU UN LIDER – UN CONTRACT DE FINANȚARE CU UNUL SAU MAI MULTE CONTRACTE DE ACHIZIȚII DERULATE DE CĂTRE LIDERUL DE PARTENERIAT SAU DE FIECARE DINTRE PARTENERI***  c. Proiecte diferite inter-conectate, implementate în baza unui **Acord cadru de colaborare** .  Acest gen de colaborare implică elemente generale de coordonare între diferite proiecte inter-conectate şi nu presupun existenta unui lider de parteneriat. Proiectele realizate de membrii acordului cadru de colaborare sunt depuse separat la finanţare în cadrul prezentului apel de proiecte, însă presupun elemente de inter-conectare între acestea din perspectiva realizării conexiunii integrale la rețele TEN-T.  Acordul cadru de colaborare are rolul de a stabili elementele minime necesare asigurării, din perspectiva apelului de proiecte, a îndeplinirii obiectivului general de realizare a conexiunii integrale la rețele TEN-T.  În acest sens, acordul cadru de colaborare are rolul de a stabili un calendar estimativ pentru fiecare tronson, de asumare a unor angajamente ferme legate de finanțarea/implementarea fiecărui tronson, astfel încât realizarea întregului traseu al drumului județean (drumurilor județene) propus(e) spre finanțare să se realizeze într-o perioadă rezonabilă, respectiv în limitele stabilite pentru implementarea proiectelor în cadrul Programului Regional Sud Muntenia 2021-2027.  Contractele de finanțare nu se vor semna înainte de finalizarea etapei CAE+ETF pentru fiecare dintre proiectele individuale propuse a fi realizate în cadrul unui calendar etapizat raportat la obiectivul final al apelului de proiecte.  În cazul proiectelor ce se afla sub prevederile acordului cadru de colaborare, procesul de evaluare şi selecție se va aplica întregului pachet de proiecte (neputând fi aprobate proiecte singulare din cadrul traseului).  Proiectele componente trebuie să conțină soluții tehnice compatibile între ele care să conducă la obținerea acelorlași parametrii relevanți ai respectivului drum județean.  Astfel, contractarea traseelor formate din mai multe proiecte/ mai multe cereri de finanțare/ mai mulți beneficiari cu Acord cadru de colaborare se va face după parcurgerea etapelor de evaluare a tuturor proiectelor/cererilor de finanțare ce compun respectivul traseu.  ***UN TRASEU = MAI MULTE PROIECTE = MAI MULTE CERERI DE FINANŢARE = MAI MULTI BENEFICIARI CU ACORD CADRU DE COLABORARE- MAI MULTE CONTRACTE DE FINANTARE***  În cazul în care unul sau mai multe proiecte parte a unui traseu nu este/sunt selectat(e) în cadrul apelului de proiecte, celelalt(e) proiect(e), parte a traseului, care a(u) fost selectat(e), va/vor fi contractat(e) dacă îndeplineste/îndeplinesc criteriul de eligibilitate privind conectivitatea la rețele TEN-T, iar repunctarea grilei ETF în noile condiții asigură pragul de calitate necesar proiectelor finanțabile.   * Pentru forma de colaborare mentionata la punctul b (Acord de Parteneriat) unitățile administrativ teritoriale județ pot intra într-o relație partenerială între ele sau cu una sau mai multe unități administrativ teritoriale locale urbane /rurale. * Pentru punctele b și c, în cadrul contractelor de finanțare se vor include clauze specifice/suspensive pentru asigurarea realizării obiectivului acordurilor de parteneriat sau de colaborare privind realizarea conexiunii integrale la rețeaua TEN-T.   Pentru punctele a, b și c, în cadrul contractelor de finanțare se vor include clauze specifice/suspensive pentru asigurarea realizării obiectivelor proiectelor privind: realizarea conexiunii la rețeaua TEN-T, funcționalității întregului drum, în integralitatea sa. |

## **2.5. Indicatori**

#### **2.5.1. Indicatori prestabiliți Programului**

|  |
| --- |
| **Indicatori de realizare**  **RCO46** - Lungimea drumurilor reconstruite sau modernizate – din afara TEN-T – km.  **RCO58** - Piste ciclabile care beneficiază de sprijin – km  **RCO59** – Infrastructuri pentru combustibili alternativi (puncte de realimentare/reîncărcare) - buc  Termenul de realizare a indicatorilor de realizare este la data finalizării implementării investiției, respectiv data plății finale către beneficiar.  **Indicator de rezultat**  **RCR55** - Număr anual de utilizatori de drumuri nou construite, reconstruite, reabilitate sau modernizate - pasageri/km/an.  Termenul de realizare a indicatorilor de rezultat este 1 an de la data finalizării implementării investiției, respectiv data plății finale către beneficiar.  Nu se accepta identificarea și cuantificarea, în cadrul cererii de finanțare, a altor indicatori în afara celor menționați în cadrul secțiunii 2.5 din prezentul Ghid. |

#### **2.5.2. Indicatori suplimentari specifici Apelului de Proiecte**

|  |
| --- |
| *Continutul sectiunii va reflecta specificul apelului de proiecte* |

## **2.6. Rezultatele așteptate**

|  |
| --- |
| Ȋn cadrul fiecărei cereri de finanțare se vor menţiona rezultatele aşteptate în corelare cu activităţile propuse prin proiect.  Rezultatele care vor fi menționate în mod obligatoriu în cadrul fiecărui proiect, după caz, în funcție de activitățile incluse în proiect:   * poduri, podețe – număr; * pasaje – număr; * suprafață trotuare/ alveole modernizate/realizate - mp; * pasarele pietonale modernizate/realizate - număr; * stații transport public construite/modernizate – număr; * aliniamente de arbori de-a lungul căilor de transport – km; * perdele forestiere - mp; * investiții suplimentare pentru protecția drumului respectiv față de efectele generate de condiții meteorologice extreme - mp; * elemente suplimentare destinate siguranței circulației rutiere – număr;   Realizarea rezultatelor asumate este obligatorie în perioada de implementare |

# **3. INFORMAȚII DESPRE APELUL DE PROIECTE**

## **3.1. Tipul de apel de proiecte**

|  |
| --- |
| Prin prezentul Ghid specific se lansează apelul de proiecte de tip necompetitiv cu termen limită de depunere, cu numărul **PRSM/ID/ 3/4/3.2**.  Proiectele pot fi depuse conform perioadei menționate în cadrul secțiunii 3.2 a prezentului document.  Proiectele vor fi evaluate în ordinea depunerii acestora, indiferent de prioritatea în care se încadrează, în conformitate cu hotărârea CpDR privind aprobarea listei de proiecte prioritare pentru domeniul infrastructurii de drumuri județene ce urmează să fie depuse în cadrul Programului Regional Sud-Muntenia 2021-2027, în vigoare la data lansării apelului.  Proiectele depuse, ce parcurg etapele de evaluare și selecție, obținând pragul de calitate de **50 de puncte** în urma evaluării tehnice și financiare, vor putea fi contractate în ordinea depunerii, întâi proiectele din Prioritatea 1, apoi proiectele din Prioritatea 2, așa cum au fost aprobate prin hotărâre a Consiliului pentru Dezvoltare Regională Sud-Muntenia în vigoare la data lansării apelului, în limita a **200%** din alocarea apelului de proiecte.  O cerere de finanțare pentru un proiect, care este respins într-una din etapele procesului de evaluare, selecție si contractare, poate fi redepusă în cadrul prezentului apel de proiecte, cu condiția corectării/îmbunătățirii aspectelor care au stat la baza respingerii inițiale a acesteia și încadrării in termenul limită de depunere.  In cazul în care, o cerere de finanțare pentru unul din proiectele ce face parte dintr-un acord de colaborare de tip partenerial (acord realizat cu scopul asigurării conectării întregului traseu propus prin proiect la TEN-T) este respinsă, iar o parte din traseu nu mai are asigurată conexiunea la rețeaua TEN-T, acea cerere de finanțare va putea fi redepusă ca urmare a corectării/ îmbunătățirii, astfel toate solicitările de finanțare depuse în scopul finanțării întregului traseu conform acestui acord partenerial vor putea fi contractate cu încadrarea în **200%** față de alocarea apelului de proiecte.  **ATENȚIE!!!**  **Proiectele vor fi contractate în ordinea depunerii, întâi proiectele din Prioritatea 1, apoi proiectele din Prioritatea 2, așa cum au fost aprobate prin hotărâre a Consiliului pentru Dezvoltare Regională Sud Muntenia valabilă la momentul lansării apelului, respectând următoarele condiții:**   * **Pentru proiectele aceluiași aplicant nu se contractează proiectul din Prioritatea 2 fără ca proiectul din Prioritatea 1 să fi fost deja contractat.** * **Dacă proiectele din Prioritatea 1 nu au fost depuse în integralitate până la 31.12.2023, se contractează proiectele declarate conforme și eligibile din Prioritatea 2, conform hotărârii CpDR, în ordinea depunerii lor.** |

*3.2. Perioada de depunere a proiectelor*

#### **3.2.1. Data și ora lansării apelului de proiecte**

|  |
| --- |
| Data și ora lansării apelului de proiecte: ……. |

#### **3.2.2. Data și ora începere depunere de proiecte**

|  |
| --- |
| Data și ora de începere a depunerii de proiecte: ………. |

#### **3.2.3. Data și ora închiderii apelului de proiecte**

|  |
| --- |
| Data și ora pentru termenul limită de depunere : ………. |

## **3.3. Modalitatea de depunere a proiectelor**

|  |
| --- |
| În cadrul prezentului apel de proiecte, cererile de finanțare se vor depune prin aplicația electronică MySMIS2021, conform secțiunii 3.2 din prezentul ghid.  Data depunerii cererii de finanțare este considerată data transmiterii aplicației prin sistemul electronic MySMIS2021.  Cererile de finanțare depuse prin sistemul MySMIS2021, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/ liderului de parteneriat sau a persoanei împuternicite de către acesta, dacă este cazul.  Declaraţiile reprezentantului legal al solicitantului şi certificarea aplicaţiei pot fi semnate astfel:   * Electronic, de către reprezentantul legal al solicitantului sau de către persoana împuternicită în mod expres in acest scop . |

## **3.4. Valoarea minimă și maximă eligibilă/nerambursabilă a unui proiect**

## ***3.4.1. Valoarea minimă eligibilă/nerambursabilă a unui proiect***

|  |
| --- |
| **Valoarea minimă eligibilă a unui proiect: 10.000.000 Euro**  Cursul valutar la care se va calcula încadrarea în respectivele valori minime și maxime este cursul inforeuro din luna lansării apelului[[1]](#footnote-1) de proiecte ***PRSM/ID/3/4/3.2,*** *respectiv luna……*. |

#### **3.4.2. Valoarea maximă eligibilă/nerambursabilă a unui proiect**

|  |
| --- |
| **Valoarea maximă eligibilă a unui proiect: 65.000.000 Euro**.  Valoarea ma**x**imă totală a proiectului: **77.350.000** Euro.  Cursul valutar la care se va calcula încadrarea în respectivele valori minime și maxime este cursul inforeuro din luna lansării apelului[[2]](#footnote-2) de proiecte ***PRSM/ID/3/4/3.2,*** *respectiv luna……*.  Acest curs va fi utilizat până la semnarea contractului de finanţare.  In cazul în care, la depunerea cererii de finanțare și inclusiv în perioada de evaluare/contractare, valoarea eligibilă a proiectului depășește valorile maxime eligibile mai sus precizate, solicitantul poate include diferența în categoria cheltuielilor neeligibile, dar cu încadrarea în valoarea maximă totală mai sus menționată.  În cazul în care valoarea eligibilă a proiectului creşte în perioada de implementare, faţă de valoarea maximă eligibilă convenită prin prezentul ghid (65.000.000 Euro), diferenţa astfel rezultată va fi suportată în întregime de beneficiar.  **\***Criteriul de eligibilitate cu privire la valoarea minimă/ maximă a investiției nu se menține pe perioada de implementare a investiției.  Valoarea neeligibilă a proiectului reprezintă valoarea cheltuielilor cuprinse în proiect și considerate neeligibile la data încheierii contractului de finanțare.  Valoarea cheltuielilor efectuate de beneficiar după perioada de implementare a proiectului nu marește valoarea neeligibilă a proiectului. |

## **3.5. Cuantumul cofinanțării acordate**

|  |
| --- |
| În cadrul apelului de proiecte **PRSM/ID/3/4/3.2**, pentru întocmirea bugetului cererii de finanțare, se vor lua în calcul următoarele rate de cofinanțare:  Contributie FEDR: **85%**  Contributie Buget de Stat: **13%**  Contributie beneficiar la cheltuieli eligibile: **2%**  În cazul proiectelor depuse în parteneriat, ratele de co-finanțare mai sus-menționate se aplică fiecărui membru al parteneriatului pentru cheltuielile eligibile aferente acestuia. În cazul parteneriatului, modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat. |

## **3.6. Alocarea apelului de proiecte**

|  |
| --- |
| Alocarea financiară pentru acest apel de proiecte este **225.147.058, 82** euro (FEDR+Buget de Stat+contribuție proprie), din care **191,375,000** euro finanțare din FEDR și **33.772.058,82** euro cofinanțare de la bugetul de stat și contribuție proprie a solicitantului. |

## **3.7. Solicitanți eligibili**

|  |
| --- |
| Pentru acest apel de proiecte pot solicita finanțare:   * Unitățile administrativ-teritoriale din regiunea Sud-Muntenia (definite conform **OUG nr.57/03.07.2019 privind Codul Administrativ**, cu modificările şi completările ulterioare):   **- JUDEȚ**   * Parteneriatele între unități administrativ teritoriale din regiunea Sud-Muntenia (definite conform **OUG nr.57/03.07.2019 privind Codul Administrativ**, cu modificările şi completările ulterioare), așa cum sunt definite în conformitate cu prevederile secțiunii 2.7. la prezentul ghid: * **JUDEȚ(E) - MUNICIPIU(I)/ ORAȘ(E)/ COMUNĂ(E)** (inclusiv în cazul variantelor ocolitoare cu statut de drum județean). * **JUDEȚ-JUDEȚ (două sau mai multe).** |

## **3.8. Aplicarea regulilor privind ajutorul de stat**

|  |
| --- |
| Nu este cazul |

## **3.9. Teme orizontale**

|  |
| --- |
| Investițiile se vor realiza cu respectarea drepturilor fundamentale și vor fi în conformitate cu Carta Drepturilor Fundamentale a Uniunii Europene și Convenția ONU privind Drepturile Persoanelor cu Handicap, precum și cu principiile orizontale privind egalitatea de gen, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea. Proiectele finanțate vor avea în vedere necesitatea eliminării inegalităților și promovarea egalității de șanse între femei și bărbați, precum și combaterea discriminării pe bază de sex, rasă sau origine etnică, dizabilitate, vârstă sau orientare sexuală și aplicarea principiilor orizontale privind egalitatea de șanse, incluziunea și nediscriminarea prin respectarea prevederilor naționale legislative în vigoare, condiție de eligibilitate pentru accesarea fondurilor. Nu sunt susținute acțiuni care contribuie, sub orice formă, la segregare sau excluziune. Intervențiile sprijinite prin fonduri vor ține cont de principiile și domeniile prioritare promovate prin Strategia națională privind drepturile persoanelor cu dizabilități 2021-2027, urmărindu-se ca rezultatele proiectelor finanțate prin această intervenție să permită accesul persoanelor cu dizabilități în condiții de egalitate și nediscriminare. Aceste aspecte vor fi respectate atât în faza de elaborare cît și în cea de implementare a proiectelor.  Ca urmare, printre criteriile ce vor fi luate în considerare pentru selectarea proiectelor se numără inclusiv respectarea principiilor privind dezvoltarea durabilă, egalitatea de gen și nediscriminarea.  Potenţialii beneficiari de asistenţă financiară au obligaţia să demonstreze că proiectele propuse nu contravin principiului egalității de șanse.  De asemenea, proiectele depuse, vor prevedea ca activitate obligatorie ,măsuri de accesibilitate ușoară și independentă pentru persoanele cu cerințe de mobilitate speciale, fiind proiectate și destinate tuturor utilizatorilor;  Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor nocive asupra mediului și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată si din perspectiva evenimentelor climatice. In acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.  Proiectele finanțate vor avea în vedere, pe toată perioada de implementare a proiectului, respectarea obligațiilor prevăzute în Programul Regional Sud-Muntenia 2021-2027 pentru implementarea principiului „Do No Significant Harm” (DNSH) așa cum acesta este definit prin Regulamentul (UE) 852/2020 privind instituirea unui cadru care să faciliteze investițiile durabile. In acest sens, solicitantul va descrie la secțiunea relevantă din cererea de finanțare si anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH in implementarea proiectelor.  Solicitantul va avea în vedere respectarea principiului DNSH inclusiv la intocmirea documentațiilor de atribuire a contractelor de achiziție. |

# **4. CRITERII DE ELIGIBILITATE**

## **4.1. Eligibilitatea solicitanților**

|  |  |
| --- | --- |
| Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, precum și pe perioada de durabilitate a contractului de finanțare, în condițiile stipulate de acesta. Astfel, dacă în perioada de implementare sau durabilitate se constată neîndeplinirea unui criteriu inițial de eligibilitate, întregul proiect devine neeligibil.  Excepție de la această regulă face criteriul privind valorile minimă/totală a proiectului, a cărui respectare este obligatorie doar până la momentul încheierii contractului de finanțare, inclusiv  **1. Forma de constituire a solicitantului**  Prezentul apel de proiecte este dedicat, exclusiv, solicitantilor eligibili din regiunea Sud-Muntenia.  **Solicitanţii de finanţare pot fi**:   1. Unitate administrativ-teritorială (definită prin OUG nr.57/2019, cu modificările și completările   ulterioare):  **- JUDEȚ**    B. Unități administrativ-teritoriale în parteneriat:   * **JUDEȚ(E) - MUNICIPIU(I)/ ORAȘ(E)/ COMUNĂ(E)** (inclusiv în cazul variantelor ocolitoare cu statut de drum județean). * **JUDEȚ-JUDEȚ (două sau mai multe).**  |  | | --- | | * Criteriile de eligibilitate ale solicitantului se aplică fiecărui partener din cadrul acordului de parteneriat/acordului cadru de colaborare. * Nu există restricţii cu privire la numărul partenerilor. * În scopul constituirii parteneriatelor se încheie acorduri de tipul celor descrise în prezentul ghid. |   **2. Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere, prezentate în Declarația de unică.**  Solicitantul și reprezentantul său legal nu se încadrează în niciuna dintre situațiile de excludere prezentante în modelul declarației unice, în etapa de contractare a proiectului.  În cazul parteneriatelor, toți membrii acestora vor completa și prezenta această declarație.  **3. Drepturi asupra infrastructurii:**  Solicitanții eligibili, menționați în secțiunea 3.7 a prezentului document, trebuie să demonstreze, după caz:   * dreptul de proprietate publică; * dreptul de administrare.   Se vor avea în vedere excepțiile aferente investițiilor care intersectează infrastructura de căi ferate, podurilor/podețelor, drenurilor sau altor situații similare, conform precizărilor prezentului ghid.  De asemenea, pentru cazul în care sunt prevazute intervenții care au legătură cu protecția și/sau consolidarea drumului județean și care se realizează în zonele de protecție a drumului județean (în afara corpului drumului), iar suprafețele respective nu se află în administrarea sau proprietatea solicitantului de finanțare, se va prezenta acordul expres al proprietarului și se va atasa contractul privind dreptul de superficie pentru suprafetele respective.  Definirea drepturilor reale anterior menționate se realizează în conformitate cu prevederile codului Civil și cu legislația aplicabilă.  Drepturile asupra infrastructurii pentru care se solicită finanțare trebuie menținute în etapele de evaluare, selecție și contractare, de implementare, precum şi pe o perioadă de minimum 5 ani de la data plăţii finale (aşa cum reiese din documentele depuse).  Dacă la cererea de finanțare se va depune autorizația de construire valabilă la data depunerii, emisă în scopul execuției tuturor lucrărilor prevazute prin proiectul de investiție, nu mai este necesară depunerea documentelor care să ateste dreptul solicitantului asupra infrastructurii vizate în proiect.  Dreptul de proprietate, respectiv drepturile reale, după caz, nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv drepturile reale, după caz, al solicitantului pe perioada de implementarea și/sau perioada de durabilitate a proiectului care face obiectul contractului de finanțare/deciziiei de finanțare, după caz.  **4. Prin actele de administrare solicitantul va trebui să dovedească că poate să asigure caracterul durabil al investiţiei, în conformitate cu art. 65 din Regulamentul Parlamentului European și al Consiliului nr. 1060/2021[[3]](#footnote-3):**  Perioada pentru care este conferit dreptul de administrare solicitanților eligibili și/sau partenerilor acestora trebuie să fie acoperitoare pentru durata menționată la articolul 65 din Regulamentul Parlamentului European și al Consiliului nr. 1060/2021 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finantare.  Această perioada se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și, respectiv, de efectuare a plății finale, la care se adaugă perioada de 5 ani anterior menționată.  Solicitantul, în cazul în care va primi finanțare, trebuie pe o perioadă de 5 ani de la data efectuării plății finale:   1. să mențină investiția realizată (asigurând mentenanța și serviciile asociate necesare); 2. să nu realizeze o modificare asupra calității de proprietar/ administrator al infrastructurii; 3. să nu realizeze o modificare substanțială care afectează natura, obiectivele sau condițiile de implementare a proiectului și care ar conduce la subminarea obiectivelor inițiale ale acesteia.   In vederea asigurării principiului de la lit. a de mai sus, solicitantul va completa Declarația unică**,** anexată prezentului ghid. Pentru confirmarea capacitații de a asigura caracterul durabil al investiției, cel tarziu în etapa de contractare, solicitantul va depune documentul care să ateste faptul că deține dreptul de administrare pentru o perioadă de cel puțin cinci ani de la data plății finale. Documentul respectiv se va depune inclusiv dacă solicitantul a prezentat autorizația de construire valabila pentru lucrarile prevazute prin proiect.  De asemenea, în etapa de contractare, această asumare privind asigurarea cheltuielilor de întreținere și de mentenanță se va include în Hotărârea de aprobare a proiectului, anexă la prezentul ghid.    **5. Solicitantul va dovedi in cererea de finanțare capacitatea financiară de a asigura contribuția proprie la valoarea cheltuielilor eligibile (minim 2% din valoarea cheltuielilor eligibile), precum și acoperirea cheltuielilor neeligibile ale proiectului.**  **Solicitantul va dovedi capacitatea financiară** de a asigura contribuţia proprie la valoarea cheltuielilor eligibile (**minim 2% din** **valoarea cheltuielilor eligibile**), acoperirea cheltuielilor neeligibile ale proiectului, precum şi asigurarea altor sume necesare implementării proiectului.  Solicitantul va completa Declarația unică, pct.C și va anexa la cererea de finanţare:   * **Hotărârea** **de aprobare a indicatorilor tehnico – economici** ai investiţiei, inclusiv Anexa cu descrierea investiției. * **Hotărârea Consiliului(lor) Judeţean(e) şi, după caz, a Consiliilor locale de aprobare a proiectului conform** **modelului anexat prezentului ghid.**   În cazul parteneriatului, dovada **capacităţii de cofinanţare se face de lider şi/sau partener / după caz**. Prin acordul de parteneriat se va stabili cota parte cu care va participa fiecare partener la asigurarea contribuţiei proprii a solicitantului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli. |

## **4.2. Eligibilitatea proiectului și a activităților**

#### **4.2.1. Criteriile generale aplicabile prezentului apel de proiecte cu privire la eligibilitatea proiectului și a activităților**

|  |
| --- |
| 1**.Încadrarea proiectului în obiectivele Priorității 4, Obiectivul Specific 3.2**  Obiectivele Priorității 4, O.S 3.2 sunt prevăzute în secțiunea 1.4 a prezentului ghid, asigurând dezvoltarea și creșterea mobilității naționale, regionale și locale durabile, inclusiv conectivitatea directă sau indirectă la coridoarele TEN-T.  Activitățile propuse prin proiect trebuie să vizeze, exclusiv, realizarea obiectivelor Priorității 4.  Proiectul este corelat cu obiectivul general al apelului de proiecte și propune investiții specifice de reabilitare, modernizare și extindere a rețelei de transport care asigură conectivitatea directă sau indirectă cu rețeaua TEN-T, descongestionarea și fluidizarea traficului, inclusiv variante ocolitoare cu statut de drum județean, lucrări de artă, precum și elemente de digitalizare:  Tipuri de activități eligibile:  a) lucrări de reabilitare și/sau modernizare și/sau extindere a rețelei de drumuri județene care asigură conectivitatea directă sau indirectă cu rețeaua TEN-T, inclusiv variante ocolitoare cu statut de drum județean – activitate obligatorie;  b) măsuri de siguranță rutieră - road-safety, inclusiv campanii de siguranță rutieră – activitate obligatorie;  c) măsuri de accesibilitate ușoară și independentă pentru persoanele cu cerințe de mobilitate speciale, fiind proiectate și destinate tuturor utilizatorilor – activitate obligatorie;  d) aliniamente de arbori/crearea de perdele forestiere de-a lungul drumului județean, amplasarea de stații de încărcare pentru vehicule electrice, apărări de maluri și consolidări de versanți, investiții suplimentare pentru protecția drumului județean față de efectele generate de condiții meteorologice extreme etc. – activitate obligatorie;  e) elemente de digitalizare în transporturi, de exemplu: echipamente de măsurare trafic, etc.  f) lucrări de artă de tip poduri și podețe, precum și elemente de colectare și evacuare a apelor pluviale;  g) construirea/modernizarea de stații și alveole, în vederea stimulării transportului public de călători pe traseul obiect al proiectului;  h) intersecțiile cu drumurile laterale, racorduri la drumurile laterale;  i) intersecții cu linii de cale ferată, pasaje, poduri sau intervenții la albiile minore, noduri rutiere, activități eligibile doar în scopul realizării conectivității la TEN-T;  j) piste de biciclete cu traseu continuu și/sau coerent care deservesc DJ.  k) infrastructuri pentru combustibili alternativi de-a lungul drumurilor județene (puncte de realimentare/reîncărcare).  Pentru stabilirea tipului de conectivitate la coridoarele TEN-T, se vor avea în vedere următoarele:   * drumul(rile) judetean(e) care se intersectează cu coridorul TEN-T asigură conectivitatea directă; * drumul(rile) județean(e) care realizează legătura la un coridor TEN-T prin intermediul unui drum național modernizat reprezintă conectivitatea indirectă. * Un traseu compus din mai multe drumuri județene trebuie sa aibă un caracter continuu și să îndeplinească aceleași condiții.   Caracterul continuu trebuie demonstrat și în cazul tronsoanelor propuse spre modernizare/ reabilitare (pentru îmbunătățirea parametrilor relevanți- creșterea vitezei, siguranței rutiere, portanței etc.), intercalate cu sectoare deja modernizate/ reabilitate, sau în curs de modernizare/ reabilitare, așa cum este descrisă situația în subcapitolul 2.7.  În cazul traseelor sau a drumului județean în care tronsonul de drum județean care asigură conectivitatea directă sau intersectează drumul național care asigură conectivitatea indirectă a fost modernizat/reabilitat prin POR 2007-2013/ POR 2014-2020 se consideră îndeplinită condiția de eligibilitate, promovând sinergia investițiilor în rețeaua regională de transport rutier.  Conectivitatea indirectă prin intermediul unui drum național este înțeleasă în sensul în care drumul județean sau traseul compus din mai multe drumuri județene se intersectează sau se continuă printr—un drum national modernizat (conform definițiilor din literatura de specialitate) care asigură conectivitatea la un coridor TEN-T rutier.  În cazul județelor aflate la limita altei regiuni de dezvoltare, coridorul TEN T se poate afla și în regiunea de dezvoltare vecină.  Atentie!   * Devine neeligibil un proiect care, în urma implementării și/sau prin implementarea complementară a proiectelor pentru care s-a incheiat un acord cadru de colaborare, nu conduce la atingerea obiectivelor privind conectivitatea directă sau indirectă la coridoarele TEN-T. În acest caz, beneficiarul va returna din surse proprii sumele virate de către AM PR Sud- Muntenia. * Devine neeligibil un proiect care, în urma implementării, nu asigură funcționalitatea integrală a drumului respectiv, inclusiv a tronsoanelor de drum finanțate din alte surse. În acest caz, beneficiarul va returna din surse proprii sumele virate de către AM PR Sud-Muntenia * În cazul unui traseu finanțat în integralitatea sa, în cadrul mai multor contracte de finantare (situația de la cap.2.4, sectiunea 3, pct c ), rezilierea unui contract de finanțare nu produce efecte asupra celorlalte contracte dacă este îndeplinit în continuare criteriul de eligibilitate privind conectivitatea la reteaua TEN-T.   În cazul în care acest criteriu nu mai este îndeplinit, celelalte contracte sunt suspendate și prelungite automat cu 6 luni (dar nu mai mult de 31.12.2029), perioadă în care pentru segmentul/tronsonul/proiectul reziliat se pot identifica alte surse de finanțare.  În cazul în care în termenul de 6 luni nu sunt asigurate surse alternative de finanțare, celelalte contracte sunt reziliate în baza clauzelor suspensive, iar beneficiarul returnează din surse proprii sumele virate de către AM PR Sud-Muntenia.  În cazul unui traseu finanțat în integralitatea sa, pe teritoriul mai multor județe, în cadrul unui singur contract de finantare cu lider de parteneriat (situația de la cap.2.4, secțiunea 3, pct b), rezilierea unui contract de lucrări pe teritoriul unuia dintre județe sau nerealizarea investiției în termenul asumat prin contract nu conduce la rezilierea întregului contract de finanțare dacă este îndeplinit, în continuare, criteriul de eligibilitate privind conectivitatea pentru tronsoanele finalizate.  În cazul în care acest criteriu nu mai este îndeplinit, contractul urmează a fi reziliat, iar partenerii vor returna proporțional sumele virate de către AM PR Sud-Muntenia.  **2.** **Încadrarea în documentele strategice relevante** **(lista de proiecte aprobate prin Hotărâri CpDR) - conformitatea proiectului cu strategiille relevante care stau la baza programului, având în vedere art.73, pct.(2), lit a din Regulamentul (UE) nr.1060/ 2021**  Traseul propus în solicitarea de finanțare este prioritizat prin Hotărâre(i) a(le) Consiliului de Dezvoltare Regională Sud-Muntenia, emise până la data lansării apelului.  În cazul investițiilor din zona urbană (pasaje, variante ocolitoare, etc), acestea trebuie să fie incluse în **Strategia Integrată de Dezvoltare Urbană/ Județeană** aprobată de unitatea administrativ teritorială respectivă.  Necesitatea investițiilor în variantele ocolitoare, cu statut de drum județean, trebuie să rezulte din unul din documentele menționate care să facă referire la utilitatea/necesitatea proiectului respectiv, în funcție de nevoile de dezvoltare identificate la nivel local/regional.  **3.** **Proiectul finanțat nu trebuie să fie încheiat în mod fizic sau implementat integral înainte de depunerea cererii de finanțare în cadrul Programului Regional Sud-Muntenia 2021-2027.**  Nu sunt eligibile proiectele ce includ investiţii care au fost încheiate în mod fizic (ex. a fost efectuată recepţia la terminarea lucrărilor) până la momentul depunerii cererii.  De asemenea, nu sunt eligibile proiectele ce includ investiții care au fost implementate integral până la momentul depunerii cererii de finanțare.  Nu sunt eligibile investițiile pentru care, deși recepția la terminarea lucrărilor nu a fost realizată, investiția a fost încheiată în mod fizic sau implementată integral, fiind, astfel, tergiversată efecturea recepţiei la terminarea lucrărilor numai pentru a asigura încadrarea în condiţiile prezentelor apeluri de proiecte, situatie în care se va proceda la respingerea cererii de finanţare.  Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de prezentul ghid, fapt care poate conduce la încălcarea prevederilor reglementate prin Regulamentul nr. 1060/ 2021, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.  Aspectele sunt asumate prin Declaraţia unică, anexată la prezentul Ghid.  Aspectele se corelează cu informațiile completate în cererea de finanțare si cu informatiile din – *Conţinutul cadru al* *Raportului privind stadiul fizic al investiţiei* , anexat la prezentul ghid.  Pentru proiectele care au contractul de lucrări semnat, acesta se va anexa la cererea de finantare.  **4.** **Proiectul propus prin prezenta cerere de finanţare nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (construire/ reabilitare/ modernizare/ extindere, cu excepția lucrărilor de întreținere și reparații) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.**  Astfel, sunt considerate surse publice FEDR, Bugete Naționale si Locale – din programe precum POST/POIM, POR 2014-2020, POR 2007-2013, PNDL, PNDR, buget local, buget de stat etc., iar în cei 5 ani anteriori depunerii cererii de finanțare pe PRSM 2021-2027 să nu fi existat în implementare vreun contract de lucrări prin care s-a efectuat, pe respectivul tronson/segment de DJ, pentru care se solicită finanțare, același tip de activități ca cele solicitate prin cererea de finanțare.  Termenul de referință pentru calculul celor 5 ani menționați mai sus este data depunerii cererii de finanțare.  Pentru cererile de finanțare care solicită la finanțare lucrări începute și aflate în derulare, perioada de 5 ani de mai sus se calculează de la data emiterii Ordinului de începere aferent contractului de lucrări anexat la cererea de finanțare prin Programul Regional Sud-Muntenia 2021-2027.  Se consideră că a beneficiat de finanțare în ultimii 5 ani dacă, pentru lucrările anterioare, nu s-a făcut recepția finală (recepția finală se efectuează după expirarea perioadei de garanție).  Nu se acceptă la finantare reabilitarea/modernizarea/ extinderea unui drum care se află în perioada de garanție a lucrărilor efectuate printr-un contract de lucrări anterior, cu excepția lucrărilor de întreținere sau reparații curente, cu respectarea legislației în vigoare.  **5. Încadrarea valorii proiectului în limitele valorilor minime și maxime menționate în cadrul cap. 3.4 la prezentul ghid.**  **6. Perioada de implementare a proiectului nu depășește 31 decembrie 2029**  **Perioada de implementare** a proiectului începe după semnarea contractului de finanțare.  **Durata contractului de finanțare** include atât activitățile proiectului realizate înainte de depunerea cererii de finanțare cât și actvitățile ce urmează a fi realizate după semnarea contractului de finanțare.  Prima activitate din contractul de finanțare reprezintă cea mai veche activitate desfășurată pentru elaborarea documentației de finanțare.  Solicitantul trebuie să prevadă, în mod realist, perioada de implementare pentru fiecare activitate în parte, luând în considerare specificul fiecărei activități.  În conformitate cu H.G nr. 873/ 06.07.2022, una dintre condițiile de eligibilitate a cheltuielilor se referă la angajarea și plata cheltuielilor, în condiţiile legii, între 1 ianuarie 2021 şi 31 decembrie 2029, **cu respectarea duratei contractului de finanțare**.  Sunt eligibile activtăți demarate înainte de 1 ianuarie 2021, dar ***nu sunt eligibile cheltuieli angajate anterior datei de 1 ianuarie 2021 (indiferent dacă au fost plătite sau nu).***  **7. Cuantumul cofinanţării acordate**  Solicitanţii de finanţare vor respecta intensitatea maximă admisă conform ratelor de co-finanţare aplicabile cheltuielilor eligibile:   * Maxim **98%** din cheltuielile eligibile ale proiectelor – FEDR + B.S. * Minim **2%** din cheltuielile eligibile ale proiectelor – suportate de beneficiar .   **8.** **Proiectul/ solicitantul respectă principiile orizontale privind egalitatea de gen, de șanse, origine rasială sau etnică, religie sau convingeri, handicap, vârstă sau orientare sexuală, nediscriminarea, accesibilitatea (art.9 din Regulamentul 1060/ 2021).**  Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare, acțiunile suplimentare descrise urmând fi luate în considerare și la evaluarea tehnico-financiară a proiectului  **9. Proiectul respectă principiul ”a nu prejudicia în mod semnificativ”, DNSH, prevăzute de legislația națională și comunitară.**  Solicitantul va completa:   * Declarația privind respectarea criteriilor DNSH cu detalierea modului de îndeplinire a criteriilor.   De asemenea, va completa informațiile relevante șă în secțiunea relevantă din cererea de finanțare.  **10.** **Proiectele integrează măsuri de atenuare și adaptare la schimbările climatice a investițiilor în infrastructură rutieră, în conformitate cu art.73, pct.2, lit.j din Regulamentul 1060/ 2021.**  Solicitantul va detalia măsurile prevazute în acest scop în cadrul documentației privind imunizarea la schimbările climatice, documentație care va însoți cererea de finanțare depusă. |

#### 4.2.2. Criteriile specifice de evaluare tehnică și financiară aplicabile prezentului apel de proiecte cu privire la eligibilitatea proiectului și a activităților

|  |
| --- |
| Criteriile de evaluare și selecție se aprobă de către Comitetul de Monitorizare a Programului Regional Sud-Muntenia și asigură transparența, tratamentul egal si nediscriminatoriu al evaluării cererilor de finantare depuse în cadrul prezentului apel.  Evaluarea tehnică și financiară raspunde următoarelor criterii generale:   * contribuția proiectului la realizarea obiectivelor Priorității 4 a Programului Regional Sud-Muntenia 2021-2027; * calitatea, maturitatea, sustenabilitatea Proiectului Tehnic, documentației privind imunizarea la schimbările climatice; * raportul între cuantumul sprijinului, activitățile desfășurate și îndeplinirea obiectivelor; * respectarea principiilor privind dezvoltarea durabilă, egalitatea de gen, nediscriminarea, a principiului DNSH; * complementaritatea cu alte investiții realizate din alte prioritați ale Programului Regional Sud-Muntenia, precum și alte surse de finanțare (POT, PNRR, PNDL, etc.); * capacitatea financiară și administrativă de realizare și menținere a investiției preconizate de către UAT-urile beneficiar(e); * concordanța cu documentele strategice relevante, inclusiv prioritizarea la nivel regional.   Cererile de finanțare vor fi evaluate din punct de vedere tehnic și financiar de către un evaluator cu competențe tehnice, un evaluator cu competențe financiare, un evaluator tematic pentru evaluarea temelor orizontale și un evaluator cu competențe în domeniul schimbărilor climatice.  Evaluarea tehnică și financiară și modalitatea de punctare se vor realiza în baza Grilei unice de evaluare - sectiunea tehnică și financiară - **anexa** a prezentului ghid.  În vederea verificării documentației tehnico-economice anexate cererii de finanțare, evaluatorii vor utiliza Grila de verificare a Proiectului Tehnic – Model... anexată prezentului ghid.  Pot intra în etapa de contractare cererile de finanțare declarate conforme și eligibile, care, în urma evaluării tehnice și financiare au obținut un prag de calitate de **50 de puncte**.  Proiectele depuse, ce parcurg etapele de evaluare și selecție, obținând pragul de calitate de **50 de puncte** în urma evaluării tehnice și financiare, vor putea fi contractate în ordinea priorităților aprobate prin hotărâre a Consiliului pentru Dezvoltare Regională Sud-Muntenia (anexă a prezentului ghid), în limita a **200%** din alocarea apelului de proiecte.  Proiectele vor fi evaluate în ordinea depunerii acestora, indiferent de prioritățile aprobate prin hotărârea CpDR.  Proiectul se respinge dacă, după primirea răspunsului la solicitarea de clarificări asupra documentației tehnico-economice – faza Proiect Tehnic, se bifeaza cu NU la criteriile indicate în mod expres în respectiva grilă.  În cazul bifării cu NU la oricare alte criterii, în afara celor indicate în mod expres în grile, proiectul nu se va respinge, ci se vor solicita clarificări și se vor formula recomandări de îmbunătățire a documentației tehnico-economice – faza Proiect Tehnic.  Semnarea contractului de finanțare va fi condiționată de respectarea recomandărilor de îmbunătățire formulate de către evaluatorii independenți.  De asemenea, grila de verificare a Proiectului Tehnic va sta la baza acordării punctajului de calitate a documentației, în secțiunea ETF a Grilei unice de evaluare.  Evaluatorii independenți vor justifica detaliat acordarea punctajelor pentru toate criteriile.  Cererile de finanțare se vor depune cu documentația tehnico-economică completă (obligatoriu DALI + PT), dar în secțiunea ETF se va evalua doar Proiectul Tehnic (în baza completării grilei de verificare corespunzatoare). |

## **4.3. Eligibilitatea cheltuielilor**

#### **4.3.1. Baza legală pentru stabilirea eligibilității cheltuielilor**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * Regulamentul (UE) nr. 1060/2021 al Parlamentului European și al Consiliului, de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare. * Regulamentul (UE) nr. 1058/2021 al Parlamentului European și al Consiliului, privind Fondul european de dezvoltare regională și Fondul de coeziune, cu modificările și completările ulterioare. * Regulamentul (UE) nr. 2020/2093 al Consiliului de stabilire a cadrului financiar pentru perioada 2021 -2027. * OUG nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă. * H.G. nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021—2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă. * Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă. * Ordonanţa de Urgenţă a Guvernului nr.66/2011 privind prevenirea, constatarea şi sancţionarea neregulilor apărute ȋn obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare. * Legea nr.227/2015 privind Codul fiscal, cu modificările și completările ulterioare.   **Reguli generale de eligibilitate a cheltuielilor**  Pentru a fi eligibile, cheltuielile prevăzute în cererea de finanţare trebuie să îndeplinească, în mod cumulativ, următoarele condiţii cu carater general:  a) să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1060;  b) să fie însoțită de facturi emise în conformitate cu prevederile [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/256327), cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3, precum și formelor de sprijin prevăzute la art. 5 din HG nr.873/2022;  c) să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate, cu excepția cheltuielilor prevăzute la art. 3 și 4, precum și a formelor de sprijin prevăzute la art. 5 din HG nr.873/2022 (cu excepția cheltuielilor indirecte și a celor de personal cuprinse în bugetul proiectului);  d) să fie în conformitate cu prevederile programului;  e) să fie în conformitate cu prevederile contractului de finanțare;  f) să fie rezonabilă și necesară realizării operațiunii;  g) să respecte prevederile legislației Uniunii Europene și legislației naționale aplicabile;  h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepția formelor de sprijin prevăzute la art. 5 din HG nr.873/2022.  i) să nu fie contrară prevederilor dreptului aplicabil al Uniunii Europene sau legislaţiei naţionale care vizează aplicarea dreptului relevant al Uniunii, în privinţa eligibilităţii, regularităţii, gestiunii sau controlului operaţiunilor şi cheltuielilor.  **Reguli specifice de eligibilitate a cheltuielilor**  Categoriile și sub-categoriile de cheltuieli eligibile aplicabile acestui apel de proiecte:  **A COSTURI DIRECTE**  **CAP. 1 Cheltuieli pentru obţinerea şi amenajarea terenului**   * 1. **Obţinerea terenului**   Se includ cheltuielile efectuate pentru cumpărarea de terenuri/ exproprieri în limita a 10% din valoarea totală eligibilă a proiectului la data contractării.  Nu sunt eligibile cheltuielile pentru achizitia de clădiri.  Valoarea terenurilor achiziționate/ expropriate, se va stabili pe baza evaluării efectuate de un expert ANEVAR (conform legislatiei in vigoare: Hotărârea Nr. 353/ 2012 pentru aprobarea Regulamentului de organizare şi funcţionare a Uniunii Naţionale a Evaluatorilor Autorizaţi din România si Ordonața Nr. 24 /2011 privind unele măsuri în domeniul evaluării bunurilor).   * 1. **Amenajarea terenului**   Se includ cheltuielile efectuate la începutul lucrărilor pentru pregătirea amplasamentului şi care constau în: demolări, demontări, dezafectări, defrişări, colectare, sortare şi transport la depozitele autorizate al deşeurilor rezultate, sistematizări pe verticală, accesuri/ drumuri/ alei/ parcări/ drenuri/ rigole/ canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiţia de bază), devieri de cursuri de apă, lucrări pentru pregătirea amplasamentului.   * 1. **Amenajări pentru protecţia mediului şi aducerea la starea iniţială**   Se includ cheltuielile efectuate pentru lucrări şi acţiuni de protecţia mediului și de aducere la starea inițială, inclusiv cheltuieli pentru realizarea de perdele forestiere/aliniamente de arbori și parapeți pentru protecție, apărări de maluri și consolidări de versanți, inclusiv realizarea de investiții suplimentare pentru protecția drumului respectiv față de efectele generate de condiții meteorologice extreme (de ex: provocate de schimbări climatice).   * 1. **Cheltuieli pentru relocarea/protecţia utilităţilor (devieri reţele de utilităţi din amplasament)**   Cheltuielile pentru asigurarea devierii/protectiei utilităților includ cheltuieli cu lucrările **efectuate în structura drumului** pentru asigurarea devierii utilităților publice și nu pot acoperi cheltuieli de introducere sau modernizare/inlocuire a utilităților aflate în corpul drumului.  **CAP. 2 Cheltuieli pentru asigurarea utilităţilor necesare obiectivului de investiţii**  Cheltuielile pentru asigurarea utilităților trebuie să se refere strict la cheltuieli necesare pentru funcționarea obiectivului de investițe din cererea de finanțare și vor include, cel mult, cheltuieli pentru lucrari de branșament pentru instalații/sisteme de management/descongestionare trafic, sisteme destinate siguranței rutiere și/sau echipamente aferente infrastructurii pentru combustibili alternativi.  **CAP. 4 Cheltuieli pentru investiţia de bază**  **4.1. Construcţii şi instalaţii**  Se cuprind cheltuielile aferente execuţiei tuturor obiectelor cuprinse în obiectivul de investiţie aferente activităților eligibile:   * Cheltuieli aferente activităților de reabilitare, modernizare, extindere în reţeaua de drumuri judeţene care asigură conectivitatea directă sau indirectă cu rețeaua TEN-T de bază și extinsă, precum și măsuri pentru reducerea impacturilor semnificative asupra IVA și realizarea conectivităţii coridoarelor ecologice (doar acolo unde este relevant), realizarea/amenajarea/extinderea de piste de biciclete și dezvoltarea infrastructurii pentru combustibili alternativi de-a lungul drumurilor județene, realizarea de investiții suplimentare pentru protecția drumului respectiv față de efectele generate de condiții meteorologice extreme (de ex. realizarea de perdele forestiere, etc); amenajare de staţii în afara fluxului circulaţiei, pentru oprirea mijloacelor de transport în comun. * Cheltuieli pentru activitățile de reabilitare, modernizare, extindere pentru decongestionarea și fluidizarea traficului prin investiții în infrastructura rutieră de drumuri judeţene care asigură conectivitatea directă sau indirectă cu rețeaua TEN-T de bază și extinsă, inclusiv în zona urbană (pasaje, noduri rutiere, extinderi la 4 benzi, variante ocolitoare, poduri, etc). * Cheltuieli pentru investiții destinate siguranței rutiere pentru participanții la trafic, drept activități conexe ale proiectelor vizate, ca de exemplu:   + amenajări de tip intersecție giratorie pentru intersecțiile la nivel;   + introducerea sectoarelor de drum de 2+1 benzi de circulaţie (unde este cazul);   + parapeți de siguranță, acostament;   + pasarele pietonale;   + sisteme de management al traficului;   + iluminarea drumului public pe timp de noapte, în special în intersecții și în zonele cu activitate pietonală, precum și a trecerilor pentru pietoni;   + materiale retro-reflectorizante pentru a asigura vizibilitatea;   + marcaje rezonatoare, orizontale și verticale;   + limitatoare de viteză în localități rurale pe drumuri cu o singură bandă;   + trotuare și alveole (unde este cazul);   + benzi dedicate pentru viraje la stânga (unde este cazul), etc. * **Cheltuieli pentru investitii in infrastructura edilitară necesară, ca activități auxiliare**   **NOTĂ: Cheltuielile privind realizarea/amenajarea/extinderea de piste de biciclete de-a lungul drumurilor județene vor fi obiect de investiție separat în cuprinsul Devizului General al Investiției.**  **4.2. Dotări**  Se cuprind cheltuielile pentru procurarea de bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare.  Sunt eligibile cheltuielile pentru procurarea de bunuri care, conform legii, intră în categoria obiectelor de inventar, cu obligativitatea mentinerii acestora pe toata perioada de durabilitate a proiectului.  **CAP. 5 Alte cheltuieli**  **5.1. Organizare de şantier**  Se cuprind cheltuielile estimate ca fiind necesare în vederea creării condiţiilor de desfăşurare a activităţii de construcţii-montaj.  5.1.1 Lucrări de construcţii şi instalaţii aferente organizării de şantier  În această secțiune se cuprind cheltuielile aferente realizarii unor constructii provizorii sau amenajări la construcții existente:   * Lucrări de constructii provizorii de vestiare, barăci, spații de lucru pentru personalul din șantier, grupuri sanitare, împrejmuiri, pichete de incendiu. * Construiri provizorii de rampe de spălare auto, depozite pentru materiale, fundaţii pentru macarale, platfome tehnologice, reţele electrice de iluminat şi forţă, căi de acces, branşamente/racorduri la utilităţi, amplasare panouri de prezentare. * Cheltuielile de desfiinţare a organizării de şantier, inclusiv cheltuielile necesare readucerii terenurilor ocupate la starea lor inițială la terminarea executiei lucrărilor (cu excepția celor prevăzute la categora 1.3 de mai sus).   5.1.2 Cheltuieli conexe organizarii de santier  În această categorie se cuprind cheltuieli pentru:   * - închirierii de vestiare/baraci/spatii de lucru pentru personalul din șantier, grupuri sanitare, obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza santierului, chirii pentru ocuparea temporară a domeniului public, costul energiei electrice şi al apei consumate în incinta organizării de şantier pe durata de execuţie a lucrărilor   5.3 **Cheltuieli diverse şi neprevăzute**  Se consideră eligibile dacă vor fi detaliate corespunzător prin documente justificative şi doar în limita a **10%** din valoarea cheltuielilor eligibile cuprinse la subcapitolele 1.2 - Amenajare teren, 1.3 - Amenajare pentru protecția mediului,1.4 - Relocare utilități, 2 – Asigurarea utilitatilor necesare, 4 - Cheltuieli pentru investiția de bază.  Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei  **Cap. 6 Cheltuieli pentru probe tehnologice și teste**  **B COSTURI INDIRECTE**  Cheltuieli aferente costurilor indirecte sunt eligibile, cumulat, în limita a  **2%** din valoarea cheltuielilor eligibile aferente costurilor directe și pot cuprinde, după cum urmează:  **3.1. Studii de teren**  Se cuprind cheltuielile pentru:  3.1.1 studii de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie;  3.1.2 raport privind impactul asupra mediului;  3.1.3. studii de specialitate necesare în funcţie de specificul investiţiei (studii de trafic, audit de siguranta rutieră, documentație privind imunizarea la schimbările climatice, etc).  **3.2. Documentaţii-suport şi cheltuieli pentru obţinerea de avize, acorduri şi autorizaţii**  Cuprinde toate cheltuielile necesare pentru elaborarea documentaţiilor şi obţinerea avizelor  **3.3. Expertiza tehnică**  Se cuprind cheltuielile pentru expertizarea tehnică a construcţiilor existente, a structurilor şi/sau, după caz,  a proiectelor tehnice, inclusiv întocmirea de către expertul tehnic a raportului de expertiză tehnică.  **3.5. Proiectare**  Se includ cheltuielile pentru elaborarea tuturor fazelor de proiectare aferente obiectivului de investiţie:    3.5.1.Tema de proiectare  3.5.3. Documentație pentru avizarea lucrărilor de intervenții  3.5.4. Documentaţiile tehnice necesare în vederea obţinerii avizelor/acordurilor/autorizaţiilor  3.5.5. Verificarea tehnică de calitate a proiectarii  3.5.6. Proiect tehnic şi detalii de execuţie.  **3.6. Organizare procedurilor de achiziție**  Se includ cheltuielile efectuate, după caz, pentru serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică.  **3.7. Consultanţă**  Se includ cheltuielile efectuate, după caz, pentru:   * + - 1. plata serviciilor de consultanţă pentru elaborarea cererii de finantare si a tuturor studiilor necesare intocmirii acesteia;       2. plata serviciilor de consultanţă în domeniul managementului execuţiei investiţiei;       3. Plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate   **3.8. Asistenţă tehnică**  Se includ cheltuielile efectuate, după caz, pentru:   * + - 1. asistenţă tehnică din partea proiectantului pe perioada de execuţie a lucrărilor;       2. verificarea calității lucrărilor, asigurată prin diriginţi de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.   1. **Comisioane, cote si taxe**   În această categorie se cuprind cheltuieli pentru:  - cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcţii, republicată;  - cota aferentă Inspectoratului de Stat în Construcţii, calculată potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;  - cota aferentă Casei Sociale a Constructorilor - CSC, în aplicarea prevederilor Legii nr. 215/1997 privind Casa Socială a Constructorilor;  - taxe pentru eliberarea certificatului de urbanism și a autorizaţiei de construire/ desfiinţare/ organizare de șantier.  5.4 **Cheltuieli pentru comunicare și vizibilitate**  Activitățile obligatorii de comunicare și vizibilitate aferente proiectului vor fi în conformitate cu prevederile contractului de finanţare și cu prevederile Ghidului de Identitate Vizuală „Vizibilitate, transparență și comunicare în perioada de programare 2021—2027” .  Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Ghidul/Manualul de Identitate Vizuală PRSM 2021-2027 care va fi pus la dispoziție, în format electronic pe site-ul dedicat programului. (2021-2027.adrmuntenia.ro)  Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR Sud-Muntenia 2021-2027, indicațiile tehnice din Ghidul/Manualul de Identitate Vizuală.  De asemenea, în conformitate cu prevederile art.50, punctul 1(e) din Regulamentul 1060/ 2021, ”în cazul operațiunilor de importanță strategică și al operațiunilor al căror cost total depășește 10 000 000 EUR” este obligatoriu organizarea unui eveniment sau a unei activități de comunicare, după caz, cu implicarea Comisiei și a autorității de management competente.  Astfel, solicitantul va atașa la cererea de finanțare un plan privind comunicarea și vizibilitatea pentru a demonstra că și-a prevăzut un buget adecvat pentru activitățile de vizibilitate și comunicare.  **Taxa pe valoarea adăugată nedeductibilă aferentă cheltuielilor eligibile este eligibilă.**   |  |  | | --- | --- | | ***Categorie*** | ***Subcategorie*** | | *1 -LUCRĂRI* | *1.1 - cheltuieli achiziție teren* | | *1.2 - cheltuieli pentru amenajarea terenului* | | *1.3 - cheltuieli cu amenajări pentru protecţia mediului şi aducerea la starea iniţială* | | *1.4 – cheltuieli pentru relocarea/protecția utilităților* | | *2 – cheltuieli pentru asigurarea utilităților necesare obiectivului de investiții* | | *4.1 – construcții și instalații* | | *4.2 – montaj utilaje, echipamente tehnologice și funcționale* | | *5.1.1. lucrări de construcții și instalații aferente organizării de șantier* | | *5.1.2 - cheltuieli conexe organizării de șantier* | | *5.3 - cheltuieli diverse și neprevăzute* | | *6. Cheltuieli pentru probe tehnologice și teste* | | *2 – ECHIPAMENTE/DOTĂRI/ACTIVE CORPORALE* | *4.3 – utilaje, echipamente tehnologice și funcționale care necesită montaj* | | *4.4 - utilaje, echipamente tehnologice și funcționale care nu necesită monta și echipamente de transportj* | | *4.5 - dotări* | |  | | *6- CHELTUIELI CU ACTIVE NECORPORALE* | *4.6 – Active necorporale* | |  |  | | *7- CHELTUIELI SUB FORMĂ DE RATE FORFETARE* | *3.1.1 – studii de teren* | | *3.1.2 – raport privind impactul asupra mediului* | | *3.1.3 – alte studii specifice* | | *3.2 - Documentaţii-suport şi cheltuieli pentru obţinerea de avize, acorduri şi autorizaţii* | | *3.3 – expertizare tehnică* | | *3.5.1 – tema de proiectare* | | *3.5.3 - studiu de fezabilitate/documentație de avizare a lucrărilor de intervenții și deviz general* | | *3.5.4 – documentații tehnice necesare în vederea obținerii avizelor/acordurilor/ autorizațiilor* | | *3.5.5 – verificarea tehnică de calitate a proiectului tehnic și a detaliilor de execuție* | | *3.5.6 – proiect tehnic și detalii de execuție* | | *3.6 – organizarea procedurilor de achiziție* | | *3.7.consultanță* | | *3.8. – asistență tehnică* | | *5.2 – comisioane, cote, taxe, costul creditului* | | *5.4 – cheltuieli pentru comunicare și vizibilitate* | |  | |  |   **CHELTUIELI NEELIGIBILE**  Cheltuielile prevăzute la art. 10 din **HG. nr. 873/2022** pentru stabilirea cadrului legal privind eligibilitatea cheltuielilor efectuate de beneficiar în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, respectiv:   * cheltuielile prevăzute la art. 64 din Regulamentul (UE) 2021/1060; * cheltuielile efectuate în sprijinul relocării potrivit art. 66 din Regulamentul (UE) 2021/1060; * cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058; * achiziţia de echipamente şi autovehicule sau mijloace de transport second-hand; * amenzi, penalităţi, cheltuieli de judecată şi cheltuieli de arbitraj; * cheltuielile efectuate peste plafoanele specifice stabilite prin ghidul solicitantului; * cheltuielile excluse de la finanţare, în aplicarea prevederilor art. 2 alin. (1) lit. f); * cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) nr. 2021/1060, cu excepția situațiilor reglementate la art. 20 alin. (1) lit. b) din Regulamentul (UE) nr. 2021/1060. * cheltuielile aferente operațiunilor care fac obiectul uneia dintre situațiile prevăzute la art. 65 din Regulamentul (UE) 2021/1060, care afectează caracterul lor durabil.   **Alte cheltuieli neeligibile:**   * costuri operaţionale, de funcționare, de testare și întreținere a obiectivelor finanțate prin proiect; * cheltuieli financiare, respectiv prime de asigurare, taxe, comisioane, rate și dobânzi aferente creditelor; * achiziționarea de terenuri cu o valoare mai mare de 10 % din cheltuielile totale eligibile ale proiectului; * contribuția în natură; * amortizarea; * cheltuielile cu leasingul; * cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004; * cheltuielile pentru reabilitarea/modernizarea drumurilor comunale, vicinale, forestiere, private etc; |

# **5. COMPLETAREA CERERILOR DE FINANȚARE**

## **5.1. Completarea formularului cererii**

|  |
| --- |
| Cererea de finanțare este compusă din:  **-Formularul cererii de finanțare** ale cărui secțiuni se completează exclusiv în aplicația electronică MySMIS2021, conform instrucțiunilor din Anexa ....  **-Anexele la formularul cererii de finanțare, după cum urmează:**   * Documente ce vor fi completate pe baza unor modele standard, anexate la prezentul ghid. În cuprinsul acestora solicitanții vor introduce doar datele privind identificarea acestora, fara a aduce modificări/completări/adnotări în conținutul acestora. * Documente specifice solicitate prin prezentul ghid (ex. documentația tehnico-economică, avize, acorduri, etc). * Documente optionale/facultative (care atestă gradul de maturitate a proiectului).   Toate aceste documente vor fi încărcate în MySMIS2021, ca anexe la formularul cererii de finanțare, în format PDF, după ce au fost semnate digital. Acestea trebuie să fie ușor de identificat, lizibile și să respecte recomandarile de completare din ghid. Se recomandă scanarea la o rezolutie adecvată a documentelor (ex. planșe, schițe, tabele) de dimensiuni mari, pentru a asigura lizibilitatea.  Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de evaluare și selecție. |

#### **5.1.1. Limba utilizată în completarea cererii de finanțare**

|  |
| --- |
| Limba utilizată în completarea cererii de finanțare este, obligatoriu, limba română. Orice document emis/editat in altă limbă va fi însoțit de traducerea in limba română. |

#### **5.1.2. Completarea și justificarea bugetului cererii de finanțare**

|  |
| --- |
| Solicitantul are obligația de a asigura fonduri suficiente și realiste în bugetul proiectului, precum și termene realiste pentru realizarea activităților, cu încadrarea în limitele maxime prevăzute pentru bugetul sau după caz durata maximă de implementare a proiectului.  Pentru fundamentarea stabilirii costului proiectului solicitantul va anexa la depunerea cererii de finanțare Nota asumată de proiectant din care să rezulte bazele stabilirii costului proiectului propus, însoțită de o minimă documentație justificativă (minim 2 oferte, antemasurători cu calcule globale/detaliate, etc)  De asemenea, se vor depune oferte de preț, minim 2, pentru echipamente/ dotări/ servicii și, respectiv, oferte sau baze de pret pentru lucrări (acestea din urma, care sa fie livrabile, în cazul solicitării venite de la evaluatorii tehnic/ financiar)  Solicitantul va întocmi bugetul respectând prevederile Hotărârii Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.  Solicitantul va corela Bugetul cu obiectivele proiectului, activitățile prevăzute, resursele alocate/estimate, cu calendarul achizițiilor publice, cu calendarul de realizare și se va asigura că toate cheltuielile sunt corect încadrate în categoria celor eligibile sau neeligibile.  La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: PT/contract de lucrări/furnizare încheiat, etc. |

## **5.2. Anexele obligatorii la depunerea cererii**

|  |
| --- |
| Documentele anexate cererii de finanțare vor fi solicitate la momentul depunerii cererii de finanțare, în mod obligatoriu sau opțional, și/ sau în etapa contractuală. Acestea fac parte integrantă din cererea de finanțare.  În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.   1. **Declarația unică - conform modelului din MySMIS2021**     Se va utiliza modelul de declaraţie anexat la prezentul ghid. În cazul parteneriatelor, aceasta se va completa de către fiecare membru al parteneriatului.  **2. Documente privind situația financiară a solicitantului/ partenerilor, (după caz)**  Se va anexa bilanțul contabil pentru ultimul exercițiu financiar încheiat, vizat de Administraţia financiară, inclusiv contul de rezultat patrimonial, contul de execuţie bugetară, în cazul unităţilor administrativ teritoriale (autorităţilor administraţiei publice locale), inclusiv pentru parteneri, după caz, dacă aceștia au obligații financiare în proiect.  De asemenea, se va anexa bugetul în ultimii 3 ani alocat investițiilor, reparațiilor și mentenanței drumurilor județene (pentru UAT Județ), inclusiv pentru parteneri, după caz.  În cazul în care partenerul nu are obligații financiare în proiect, nici informațiile referitoare la bugetul alocat investițiilor nu sunt necesare.    **3. Documentația tehnico-economică completă (DALI + PT)**  Documentația tehnico-economică DALI + PT, întocmită conform legislației în vigoare, asumată de proiectant, se depune în format electronic, pdf, sub semnatură electronică extinsă a reprezentantului legal al solicitantului sau a persoanei împuternicite a acestuia pentru asumarea conformității cu originalul a acesteia.  Planșele aferente documentației tehnico-economice se depun în format electronic, scanat, fișiere tip PDF, sub semnatura electronică extinsă a reprezentantului legal al solicitantului sau a persoanei împuternicite a acestuia, conținând un cartuș semnat conform prevederilor legale.  Obligatoriu se va anexa și raportul de expertiză tehnică a drumului județean asupra căruia se intervine prin proiectul propus spre finanțare din PR Sud Muntenia 2021-2027.  În cazul in care expertiza tehnică este mai veche de 2 ani, documentația trebuie actualizată sau, în cazul in care nu au existat modificări care să afecteze datele expertizei tehnice, se va anexa la cererea de finanțare un document, semnat de către elaboratorul expertizei si asumat prin semnatura electronică de către solicitantul de finanțare, prin care elaboratorul expertizei va reconfirma toate datele.  În realizarea documentației tehnice se va avea în vedere respectarea criteriilor principiului de a nu prejudicia în mod semnificativ („Do Not Significant Harm” - DNSH), conform anexei **Model anexat prezentului ghid**.  Proiectul tehnic trebuie să **nu fi fost** elaborat/ revizuit/ reactualizat cu mai mult de 2 ani înainte de data depunerii cererii de finanțare, iar devizul general cu cel mult 12 luni înainte de depunerea cererii de finanțare (în cazul documentaţiilor tehnico-economice elaborate cu mai mult de 12 luni înainte de data depunerii cererii de finanţare).  Pentru proiectele de investiţii pentru care execuţia de lucrări a fost demarată, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, în termen de 10 de zile de la contractarea proiectului, se va depune în format electronic, PDF, scanat, documentația de achiziție a contractului de lucrări încheiat, semnată digital și încărcată în SMIS.  La momentul depunerii cererii de finanțare, se vor anexa în mod obligatoriu, **pentru lucrările începute și aflate în derulare**:   * Procesul verbal de recepţie parţială a lucrărilor, precum şi documentele cadastrale privind intabularea acestora, după caz * Autorizaţia de construire, în termen de valabilitate * Raport privind stadiul fizic al investiției, însoțit de devizele detaliate, asumate de către reprezentantul legal al solicitantului, de către dirigintele de şantier şi de către constructor * Contractul de lucrări, inclusiv acte adiționale, * Pe lângă proiectul tehnic se vor depune și dispozițiile de șantier emise până la acea dată.  1. **Studiul de trafic**   Studiu de trafic intocmit cu mai puțin de 2 ani înainte de depunerea cererii de finanțare.  Se anexează un singur studiu de trafic pentru fiecare proiect individual depus, astfel:   * pentru un proiect privind un drum județean/traseu intrajudețean (solicitant individual sau solicitant pe baza acordului de parteneriat), se va depune un singur studiu de trafic per cerere de finanțare (chiar dacă documentația tehnico-economică este compusă, de exemplu, din mai multe DALI+PT); * pentru un proiect privind un drum județean parte a unui traseu interjudețean (solicitant în baza unui acord cadru de colaborare), se vor depune studii de trafic separate pentru fiecare cerere de finanțare elaborată în baza acordului cadru.  1. **Documentația privind imunizarea la schimbările climatice**   Documentația va fi întocmită în conformitate cu ghidul elaborat la nivelul MIPE și va cuprinde doi piloni (atenuare, adaptare) și fiecare pilon cuprinde câte două etape (examinare, analiză detaliată).  în etapa de atenuare se vor efectua integrarea principiul de eficiență energetică și de reducere a emisiilor în conceperea și proiectarea investiției, calcularea emisiilor GES generate de proiect și compararea cu limitele de încadrare (screening) absolute (total emisii) și relative (diferența dintre situația cu proiect și situația fără proiect/scenariul de referință), calcularea valorii monetare a emisiilor pe baza valorilor CO2 aplicabile;  în etapa de adaptare se vor efectua analiza de senzitivitate, evaluarea expunerii la riscuri, analiza de vulnerabilitate, precum și analiza de probabilitatea, impactul, riscul, propunerea măsurilor de adaptare.  Concluziile documentației privind imunizarea la schimbările climatice vor fi incluse și în documentația tehnică și cererea de finanțare   1. **Certificatul de urbanism sau Autorizația de construire, dacă a fost emisă și este în termen de valabilitate.**   Certificatul de urbanism anexat, de asemenea, trebuie să fie emis în scopul obținerii autorizației de construire pentru investiția care face obiectul cererii de finanțare și trebuie să fie valabil la data depunerii cererii de finanțare. Dacă se depune Autorizația de construire, nu mai este necesară depunerea Certificatului de urbanism.  **În cazul în care proiectul include cheltuieli de deviere/ protecție a rețelelor de utilitați, trebuie să fie depus avizul de specialitate emis de operatorul de servicii, în care sa fie specificată necesitatea devierii/ protecției acestora.**    Pentru proiectele de investiţii pentru care execuţia de lucrări a fost demarată înainte de depunerea cererii de finanțare însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, se va depune autorizaţia de construire, obținută în baza legislației în vigoare.   1. **7. Devizul general pentru proiectele de lucrări în conformitate cu legislația în vigoare.**   Devizul general se va anexa o singură dată la cererea de finanțare (fie ca anexă la documentație, fie ca anexă la cererea de finanțare) și trebuie să fi fost realizat/actualizat cu cel mult 12 luni înainte de data depunerii cererii de finanțare.  Devizul general trebuie să prezinte data elaborării/actualizării, să fie semnat de catre elaboratorul Proiectului Tehnic și de reprezentantul legal al solicitantului sau de o persoană împuternicită special în acest sens.  In cazul în care, în cadrul proiectului, există atât lucrări eligibile cât și lucrări neeligibile, acestea se vor detalia separat în cadrul bugetului cererii de finantare, pe baza devizului general.  În plus, se vor anexa la cererea de finanțare devize pe obiecte și liste cu cantitațile de lucrari, defalcate pe cele două tipuri de cheltuieli, eligibile si neeligibile, corelate cu devizul general si anexate la model .....  Pentru proiectele de investiţii pentru care execuţia de lucrări a fost demarată, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare, se va anexa un raport privind stadiul fizic (Model atașat ghidului) al lucrărilor asumat de către reprezentantul legal al socitantului, de către dirigintele de şantier şi de către constructor. Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi, respectiv, lucrărilor rămase de executat.     1. **8. Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile – conform modelului** anexat prezentului ghid**.** 2. **9. Nota de fundamentare a costurilor proiectului propus, însoțită de documente justificative (de exemplu:** studii de piață, oferte de preţ, liste de cantități, prețuri unitare provenite din surse verificabile și obiective, prețuri existente în SEAP, fără a se limita la exemplele date**).**   Nota însoțită de documentele justificative (studii de piață, oferte de preţ, liste de cantități, prețuri unitare provenite din surse verificabile și obiective, prețuri existente în SEAP, fără a se limita la exemplele date ) se depun sub semnatura electronică extinsă pentru asumarea conformității cu orginalul a acestora. In cazul in care se vor indica oferte de pret, acestea se vor anexa cererii de finantare. Pentru situatia in care se vor indica baze de pret, se va mentiona un link de accesare a acestora. In situatia in care acest link nu este accesibil, sau la solicitarea evaluatorilor tehnic/financiar, se vor transmite toate documentele justificative pentru stabilirea costului.  Responsabilitatea costurilor este a proiectantului, iar acesta mentionează/anexează documentele care au stat la baza fixării prețurilor unitare din listele cu cantități de lucrări/echipamente.  În cazul în care la cererea de finanțare a fost atașat inclusiv contractul de execuție a lucrărilor, această notă nu mai este necesar a fi depusă.  **10. Declaraţia privind respectarea principiului DNSH („Do Not Significant Harm”)**  Se va utiliza modelul de declaraţie anexat la prezentul Ghid.  Se va anexa de către toți partenerii, după caz. In cazul în care partenerul nu executa lucrări în proiect, declarația acestuia nu este necesară.  **11. Documente pentru echipa de implementare a proiectului**  Se vor depune fișele de post și decizia de numire a membrilor și CV-urile echipei desemnate pentru implementarea proiectului, actualizate la date depunerii cererii de finanțare.  În cazul în care, la data depunerii cererii de finanțare, echipa de implementare nu este nominalizată, obligatoriu se vor atașa doar fisele de post pentru pozițiile desemnate a forma această echipă, aprobate de reprezentantul legal al solicitantului.  **12.** **Decizia autorității competente pentru protecția mediului, privind procedura de evaluare a impactului asupra mediului, în conformitate cu Legea 292/2018 privind evaluarea impactului anumitor proiecte publice și private asupra mediului, sau clasarea notificării.** |

## **5.3. Anexele obligatorii la momentul contractării**

|  |
| --- |
| **1.** **Documente statutare ale solicitantului/partenerilor, după caz, conform legislației în vigoare la data depunerii cererii de finanțare**  - Hotărârea judecătorească de validare a mandatului presedintelui Consiliului Judetean si, in cazul parteneriatelor, a primarului/primarilor (sau orice alte documente din care să rezulte calitatea de reprezentant legal, la momentul depunerii cererii de finantare, pentru situații particulare).  - Hotărârea de constituire a Consiliului Judeţean al solicitantului şi, dacă este cazul, hotărârea de constituire a Consiliilor locale/județene ale partenerilor , precum si Ordinul prefectului de constatare a indeplinirii condițiilor legale de constituire a consiliilor.   1. **Documente privind identificarea reprezentantului legal al solicitantului/ eventual și a partenerilor (pentru proiectele** **depuse in cadrul parteneriatelor).**   Se va anexa, în mod obligatoriu, la cererea de finanțare cartea de identitate a reprezentantului legal/ a reprezentantului legal al liderului de parteneriat și, acolo unde este cazul, cartea de identitate a reprezentanților legali ai partenerilor.   1. **Documente privind constituirea parteneriatului, respectiv** **Acordul de parteneriat/ Acord cadru de colaborare (dacă este cazul).**     Modelul Acordului de parteneriat - Modelul anexat prezentului ghid.  Modelul de acord cadru de colaborare- Model anexat prezentului ghid.  Acordul se completează și se semnează de către fiecare membru al acordului de  parteneriat/ colaborare.  Nu se vor face modificări/adnotări în conținutul modelelor anexate ghidului.  **Acordul de parteneriat/ colaborare va fi însoțit, obligatoriu,** **de hotărârile de aprobare a acordului (parteneriat/ colaborare).**  **4. Autorizația de construire, dacă aceasta a fost emisă până la demararea etapei de contractare.**  **O cerere de finanțare poate fi contractată fără a avea autorizație de construire emisă, cu condiția obținerii acesteia în termen de maxim 6 luni de la semnarea contractului de finanțare.**  **5. Modificări asupra devizului general**, în conformitate cu ultima forma a bugetului rezultat în urma procesului de evaluare tehnică și financiară, dacă este cazul.  **6. Lista actualizată de echipamente și/sau lucrări și/sau servicii** cu încadrarea acestora pe secțiunea de cheltuieli eligibile /ne-eligibile (model.....).  **7. Documente privind dreptul de proprietate / administrare, după caz:**    Solicitantul/partenerii trebuie să anexeze documentele care atestă proprietatea/ dreptul de administrare asupra infrastructurii pe care se propune a se realiza investiția. Respectivele documente trebuie să fie clare și fără echivoc, precum și corelate cu datele menționate în cadrul documentației tehnico-economice cu privire la localizarea/poziționarea investiției.  Pentru dreptul de proprietate:   * Extras de carte funciară din care să rezulte intabularea, emis cu maximum 30 de zile înaintea depunerii proiectului. * Plan de amplasament vizat de OCPI pentru imobilul/ imobilele pe care se propune a se realiza investiţia în cadrul proiectului, plan în care să fie evidențiate numerele cadastrale.   **Nu se acceptă înscrierea provizorie a dreptului de proprietate publică.**  Pentru dreptul de administrare:   * Extras de carte funciară din care să reiasă dreptul de administrare aferent proprietăţii publice, emis cu maximum 30 de zile înaintea depunerii proiectului. * Plan de amplasament vizat de OCPI pentru imobilul/ imobilele pe care se propune a se realiza investiţia în cadrul proiectului, plan în care să fie evidențiate numerele cadastrale. * Actul care conferă dreptul de administrare pe o perioadă estimată acoperitoare până la împlinirea   a, cel puţin, cinci ani de la efectuarea plăţii finale după finalizarea proiectului pentru care se solicită finanţare.  Aceste documente vor fi însoțite de:   * un tabel centralizator cu nr. cadastrale, obiectivele de investiție care se realizează în cadrul acestora, precum și suprafețele aferente (Model ....anexat prezentului ghid); * plan al situației propuse pentru realizarea investiţiei, elaborat de proiectant conform Legii nr. 50/1991 privind autorizarea executării lucrărilor de construcții, cu modificarile și completările ulterioare.   În cazul în care, la depunerea cererii de finanțare, au fost atașate inclusiv Autorizația de construire, în termen de valabilitate, sau Autorizația de construire și Contractul de executie lucrari, nu este necesară depunerea extraselor de carte funciară care să ateste dreptul de proprietate publică.  **De asemenea, pentru situația în care prin proiect sunt incluse și drumuri comunale din interiorul comunei (în limita a 25 ml) care se intersectează cu drumul județean reabilitat prin proiect, prin excepție este necesară depunerea, pentru drumurile comunale menționate, a unuia din următoarele documente, din care să rezulte dreptul de proprietate/administrare al partenerului-UAT Comună:**   * Hotărârea care să demonstreze că solicitantul eligibil este administratorul legal al suprafeței pe care se realizează investiția, sau * Extras din Hotărârea Guvernului publicată în Monitorul Oficial privind proprietatea publică asupra întregii suprafețe incluse în proiect (terenului și/ sau infrastructurii), conform prevederilor Codului civil şi ale Legii nr.213/1998 privind bunurile proprietate publică, cu modificările si completările ulterioare,sau * Alte documente legale (Legi, Ordonanţe, Hotărâri de Guvern, Ordine ale Miniştrilor, Hotărâri ale Consiliilor Locale sau Judeţene, etc.) pentru cazuri particulare, sau * Alte acte privind dreptul de proprietate/de administrare (după caz). * Dacă în cererea de finanțare sunt prevazute intervenții care au legătură cu protecția și/sau consolidarea drumului județean și care se realizează în zonele de protecție a drumului județean, conform legislației în vigoare, fără a fi în administrarea sau proprietatea solicitantului de finanțare, se va obține și atașa la cererea de finanțare acordul expres al proprietarului și se va atasa contractul privind dreptul de superficie, după caz, pentru realizarea și menținerea lucrărilor de investiții pe perioada de durabilitate a contractului de finanțare/a proiectului/a investiției (5 ani de la data efectuării plății finale), cu respectarea prevederilor legii 50/1991 cu modificările și completările ulterioare, cheltuielile fiind încadrate în categoria celor eligibile.   Criteriul de proprietate este considerat îndeplinit în cazul podurilor/podețelor (existente în structura drumului județean) cu culee sau cu pilonii ancorați în albia unui râu, care necesită intervenții (inclusiv demolare si reconstruire) sau în alte situații similare în zona aferentă podurilor/podețelor, dacă solicitantul dovedește calitatea de proprietar pentru întreg drumul județean (coroborat cu prevederile Ordonanței Guvernului nr 43/1997 și Legii nr 213/1998, ambele cu modificările și completările ulterioare). În acest caz, chetuielile acestor intervenții vor putea fi încadrate în categoria celor eligibile.  În acest caz, se va anexa și avizul/acordul administratorului bazinului hidrografic pentru efectuarea lucrărilor, respectându-se cerințele/prevederile acestuia.  În cazul lucrărilor de artă (poduri, viaducte etc) ce nu au existat în structura drumului județean, însă din documentația tehnică reiese necesitatea construirii acestuia, cheltuielile vor fi incluse în categoria celor neeligibile.  In cazul în care soluția tehnică prevăzută de documentația tehnico-economică prevede necesitatea realizării unor șanțuri, rigole, drenuri de scurgere, ziduri de sprijin sau alte intervenții necesare proiectului, fără de care proiectul nu poate fi implementat, conform concluziilor expertizei tehnice sau documentației tehnice, iar locația acestora nu se află în proprietatea solicitantului sau partenerului, există posibilitatea obținerii dreptului de proprietate al UAT Județ ca urmare a exproprierii sau a achiziției respectivei suprafețe de teren cu valoarea situată în limita prevăzută de prevederile prezentului ghid, cheltuielile necesare respective putând fi încadrate în categoria celor eligibile.  La momentul contractării se poate accepta depunerea documentelor justificative privind inițierea procedurii de expropriere pentru terenurile afectate de intervențiile necesare, respectiv hotărârea autorității publice privind declanșarea procedurii de expropriere, urmând ca, în termen de maximum 6 luni de la data intrării in vigoare a contractului de finanțare, să fie depuse actele doveditoare ale dreptului de proprietate (decizia de expropiere și extrasul de carte funciară).  In cazul investiţiilor de tipul pasajelor supra şi subterane care intersectează infrastructura de căi ferate sau în situația trecerilor la nivel, se va anexa avizul/acordul administratorului căilor ferate pe durata lucrărilor și se vor respecta cerințele cuprinse în acesta.  În cazul în care proprietatea/ administrarea asupra pasajelor supra și subterane revine solicitantului pe toată durata prevăzută de regulamentul CE 1060/2021, respectiv o perioadă de cinci ani de la data efectuării plății finale în cadrul contractului de finanțare, cheltuielile vor fi încadrate în categoria celor eligibile. În caz contrar, cheltuielile cu astfel de investiții vor fi neeligibile.  Lucrările necesare de amenajare a intersecțiilor drumului județean cu alte categorii de drumuri pot fi incluse în proiect în categoria cheltuielilor eligibile dacă acestea se efectuează în limita de proprietate a județului. Restul lucrărilor de amenajare a intersecțiilor, se vor include în categoria celor neeligibile.  Lucrările de racordare a drumului județean la drumurile laterale se vor include în categoria cheltuielilor eligibile dacă sunt în limita de proprietate a județului. În caz contrar, se vor include în categoria cheltuielilor neeligibile.  Se va anexa, dacă este cazul, avizul/ acceptul din partea titularului dreptului de proprietate/administrare pentru lucrările provizorii (de tipul pod tehnologic sau de tipul drenurilor de scurgere pentru stabilizarea terenului, etc amplasate pe un teren unde solicitantul nu deține drept de proprietate), pe toată durata acestor lucrări, atâta timp cât aceste lucrări sunt făcute doar în scopul de a facilita realizarea investiției de bază (aceste lucrări pot fi definite în sensul prevederilor art. 3 alin 1 litera f din legea 50/1991 privind autorizarea executării lucrărilor de construcţii). În acest caz, cheltuielile sunt neeligibile.  În cazul în care prin proiect se achiziționează teren necesar implementării investiției propuse, se va atașa raportul expertului ANEVAR, privind valoarea terenului achiziționat (conform H.G. nr. 353/2012 pentru aprobarea Regulamentului de organizare și funcționare a Uniunii Naționale a Evaluatorilor Autorizați din România precum și Ordonanța nr 24/2011 privind unele măsuri în domeniul evaluării bunurilor, cu modificările și completările ulterioare).  **8.** **Solicitantul de finanțare, inclusiv membrii parteneriatului, dacă este cazul, vor face dovada că nu au obligații de plată nete, neachitate la termen, către bugetul de stat și respectiv bugetul local în ultimul an calendaristic, până la data semnării contractului de finanțare și nu au fapte înscrise în cazierul fiscal.**  **Certificat de atestare fiscală**, atât pentru obligațiile de plată la bugetul local, cât și pentru obligațiile de plată la bugetul de stat.  Documentul trebuie sa fie în termen de valabilitate și să ateste lipsa obligațiilor de plată la data emiterii acestuia. În cazul în care există obligații de plată pentru care s-a emis o decizie de eșalonare și s-a stabilit un grafic de eșalonare, solicitantul va atașa decizia și graficul de eșalonare a datoriilor, precum și dovada achitării obligațiilor pentru termenele care s-au împlinit deja.  În cazul parteneriatelor, toți partenerii trebuie să depună aceste documente.  **9. Certificatul de cazier fiscal al solicitantului**.  Documentul trebuie sa fie în termen de valabilitate.  În cazul parteneriatelor, toți partenerii trebui să depună acest document.  **10.** **Hotărârea Consiliului Judeţean/partenerilor de aprobare a documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect.**  Prin Hotărârea Consiliului Județean de aprobare a indicatorilor tehnico – economici ai investiţiei se va asuma și faptul că, la momentul recepției lucrărilor implementate prin proiectul finanțat prin PRSM 2021-2027, întregul traseu este funcțional, în stare bună, în integralitatea sa (inclusiv tronsoanele finanțate din alte surse de finanțare- explicit de la km...la km....pentru fiecare tronson finanțat din alte surse de finanțare), asigurându-se conectarea la rețeauaTEN-T.  În cazul în care la cererea de finanțare se anexează o documentație tehnico-economică actualizată, se va anexa hotărârea aferentă documentației actualizate. Dacă se menționează doar modificarea unei hotărâri anterioare, atunci se va anexa și documentul inițial care a fost modificat.  Partenerii care nu au cheltuieli în cadrul proiectului, nu vor depune această hotărâre.  **11.** **Hotărârea Consiliului Judeţean/Local de aprobare a proiectului** şi a cheltuielilor aferente, în conformitate cu ultima forma a bugetului rezultat în urma etapei de evaluare și selecție.  Se va include și referirea la asumarea cheltuielilor de întreținere și mentenanță pe toată durata de valabilitate a contractului de finanțare.  **12**. **Declaraţia privind nedeductibilitatea TVA**  Se va utiliza modelul de declaraţie, anexat la prezentul Ghid.  Se va anexa de către toți partenerii, după caz. În cazul în care partenerul nu are obligații financiare în proiect, declarația nu este necesară.  **13.** **Adresa emisă de Institutul Național de Statistică care să ateste populația deservită prin proiect, ce se va demonstra în baza celor mai recente date ale INS.**  **14. Extras din Lista de proiecte aferentă Strategiei Integrate de Dezvoltare Urbană/ Județeană, în care să se regăseasca investiția respectivă, dacă este cazul**.  Se va anexa extrasul doar pentru proiectele ce prevăd și lucrări de realizare variante ocolitoare cu statut de drum județean în zone urbane. Necesitatea intervențiilor la nivelul variantelor ocolitoare cu statut de drum județean trebuie să rezulte din unul din documentele menționate care să facă referire la utilitatea/necesitatea proiectului respectiv, în funcție de nevoile de dezvoltare identificate la nivel local/regional.  **15.** **Acordul CNAIR (acolo unde e cazul)**  Acest document se va anexa doar pentru proiectele ce prevăd lucrări de realizare de noduri de conectare la autostradă/drumuri naţionale.  **16.** **Adresa administratorului tronsonului de drum național modernizat parte a traseului propus privind starea bună a acestuia (dacă este cazul).**  Notă: În cazul în care un document anexat la cererea de finanțare (studiu, aviz etc.) conține diferențe de denumire față de titlul investitiei din cererea de finantare (datorita faptului ca a fost emis inainte ca titlul final sa fie stabilit), sau în alte cazuri similare referitoare la titlul proiectului, se poate accepta o declaratie din partea solicitantului care să certifice ca respectivele documente se referă la aceeasi investitie, anexată la cererea de finanțare.  Dacă titlul proiectului/documentației tehnico-economice prevede doar activitate de *reabilitare* se va atașa o notă în care proiectantul evidențiază elementele/activitățile proiectului care îmbunătățesc parametrii relevanți- creșterea vitezei, siguranței rutiere, portanței etc.  **17.** **Mandatul/ imputernicire/ dispozitie pentru semnarea unor sectiuni din cererea de finantare (dacă este cazul)**  Actul de împuternicire în cazul în care anumite secțiuni din cererea de finanţare nu sunt semnate de reprezentantul legal al solicitantului, ci de o persoană împuternicită în acest sens.  Pentru declarațiile solicitate în nume personal ale reprezentantului legal, alte declarații în nume personal care angajează organizatia în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită.  **18.** **Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene"**, aferent proiectului propus, semnat și ștampilat de către ordonatorul principal de credite, în conformitate cu prevederile art. 2 (3) din H.G. nr. 829/2022 si stabilit prin Scrisoarea-cadru privind contextul macroeconomic, metodologia de elaborare a proiectelor de buget pe anul bugetar în curs.  **19.** **Formularul nr. 1 - Fişă de fundamentare a proiectului propus la finanţare/finanţat din fonduri europene**, în conformitate cu HG. nr.829/2022.  **20.** **Consimțământul solicitantului privind prelucrarea datelor cu caracter personal**  Această declarație se completează de către reprezentantul legal al solicitantului (de către fiecare membru al parteneriatului, în cazul proiectelor depuse în parteneriat)   * **AM PR Sud-Muntenia poate solicita și alte documente considerate necesare în procesul de evaluare, selecție și contractare.** * **În cazul în care solicitantul nu depune documentele enumerate în cadrul prezentei secțiuni cel mai târziu în termenul maxim de 15 zile calendaristice de la primirea notificarii privind demararea etapei contractuale, proiectul va fi respins de la finanțare.** |

# **6. PROCESUL DE EVALUARE, SELECȚIE ȘI CONTRACTARE A PROIECTELOR**

## **6.1. Conformitate administrativă și eligibilitate**

|  |
| --- |
| Verificarea conformității administrative este complet digitalizată, realizată în mod automat prin sistemul informatic MySMIS2021, pe baza declarației unice generată de sistemul informatic MySMIS2021.  După verificarea digitalizată a conformității administrative, sistemul informatic MySMIS2021 va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021 emite o notificare de neconformitate, nu va fi demarată etapa de evaluare. |

## **6.2. Evaluarea tehnică și financiară**

|  |
| --- |
| Evaluarea se realizează în baza prevederilor prezentului ghidului, precum și în baza oricăror instrucțiuni AM PR Sud-Muntenia referitoare la etapa ETF aferentă apelului și se completează grila unică de evaluare – secțiunea ETF.  Pentru evaluarea tehnică si financiară se va utiliza grila specificăde verificare a documentiației tehnice aferentă PT (proiectul tehnic).  Evaluatorii vor parcurge cererea de finanțare și anexele şi vor urmări îndeplinirea criteriilor de evaluare, aşa cum sunt ele prezentate în cadrul prezentului ghid/ conform instrucțiunilor/ corrigendum-urilor emise şi pe baza celor precizate în grila unică de evaluare – secțiunea ETF.  Evaluatorii vor justifica acordarea punctajelor/ depunctarea, după caz, la fiecare din criteriile/ subcriteriile analizate. Justificările trebuie să fie clare, succinte, cu referințe precise la cererea de finanțare analizată.  Pentru criteriile digitalizate, este responsabilitatea solicitantului de a furniza și certifica corectitudinea informațiilor și a valorilor cuantificabile în punctaj de sistemul MySMIS2021.  În cadrul etapei de evaluare tehnică și financiară (ETF), experții evaluatori pot solicita clarificări cu termen limită de răspuns de maximum 5 zile lucrătoare de la data transmiterii acesteia în MySMIS2021, cu condiția ca prin clarificările solicitate să nu încalce principiul tratamentului egal și nediscriminarea. Termenul de răspuns nu poate fi prelungit.  Scrisoarea de clarificări va cuprinde și informațiile referitoare la efectuarea vizitei pe teren. Vizita în teren se va realiza concomitent cu derularea transmiterii solicitărilor de clarificări în MySMIS2021, la data propusă de AM PRSM și agreată de solicitant, dar nu mai târziu de ultimele 5 zile lucrătoare aferente acestei etape.  Răspunsul la solicitarea de clarificări se va depune în mod similar depunerii cererii de finanțare și nu trebuie să introducă elemente/ îmbunătățiri/ documente noi de natură să modifice proiectul inițial.  Nerăspunderea în termen la solicitările de clarificări poate conduce la respingerea cererii de finanțare, aceasta fiind evaluată doar în baza documentelor și a informațiilor existente. În acest caz, sectiunea ETF se poate completa strict în baza documentelor depuse inițial/ incomplete de către solicitant, punctajul proiectului fiind afectat corespunzător.  În urma evaluării **sunt acceptate numai proiectele care obţin un prag de calitate de 50 de puncte.**  În urma finalizării procesului de evaluare, cererea de finanţare poate fi declarată:   * ***conformă/neconformă administrativ și admisă/respinsă după evaluarea tehnică și financiară***   Etapa unică de evaluare se poate încheia cu recomandări de corelări/observații, dacă este cazul, cu condiția ca solicitantul să fie informat în acest sens, iar elementele respective să fie soluționate în cadrul etapelor următoare ale procesului. |

## **6.3. Renunțarea la cererea de finanțare**

|  |
| --- |
| Pe tot parcursul procesului de evaluare, selecție și contractare, un solicitant are dreptul de a renunța la cererea de finanțare depusă.  Renunțarea poate fi făcută doar de reprezentantul legal/ persoana împuternicită al/ a solicitantului în mod expres prin mandat special/ împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanţare și codul SMIS alocat pentru aceasta.  Corespondența privind renunțarea la cererea de finanțare se va purta, exclusiv, prin intermediul platformei MySMIS2021.  Cererea de renunțare va fi înregistrată la registratura ADR Sud Muntenia și pe baza acesteia cererea de finanțare va fi exclusă din procesul de evaluare, selecție și contractare. |

## **6.4. Contestații**

|  |
| --- |
| Un solicitant de finanţare nerambursabilă care se consideră nedreptăţit de rezultatele procesului de evaluare, selecţie şi contractare poate formula o contestaţie care va fi trimisă spre soluţionare către AM PR Sud-Muntenia, în termen de maxim 5 zile lucrătoare de la data comunicării rezultatului procesului de evaluare şi selecţie, calculat de la data primirii acestuia prin sistemul informatic MySMIS2021.  Contestația se transmite:   * **obligatoriu în platforma MYSMIS2021** și va conține documentele solicitate, scanate și semnate cu semnatură electronică de către reprezentantul legal al solicitantului și/sau a persoanei împuternicite expres de către acesta.   Contestațiile trimise la o altă adresă decât cele menționate (fizică sau electronică) sau după termenul anterior de 5 zile menționat nu vor fi luate în considerare, rezultatul obtinut în cadrul procesului de evaluare, selecţie și contractare fiind menţinut.  Contestația trebuie să cuprindă:  - datele de identificare ale solicitantului și cererii de finanțare: titlu, cod unic SMIS;  - datele de identificare ale reprezentantului legal al solicitantului;  - conținutul contestației;  - motivele de fapt și de drept ale contestației;  - dovezile pe care se întemeiază, dacă este cazul;  - semnătura reprezentantului legal al solicitantului/persoanei împuternicite de către reprezentantul legal al solicitantului.  La contestație se vor alătura copii de pe înscrisurile de care contestatarul înțelege a se folosi în motivarea contestației. Contestatarul **NU** poate să depună documente noi care să completeze, să modifice sau să înlocuiască documentele a căror analiză a condus la actul administrativ contestat.  Contestația se va analiza în baza ultimei variante a cererii de finanțare și a anexelor care au fost încărcate în platforma MySMIS2021, aceleași care au stat la baza deciziei de evaluare care face obiectul contestației.  Pentru soluționarea contestațiilor, prin decizie a conducătorului autorității de management este numit comitetul de soluționare a contestațiilor care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării.  Comitetul de soluționare a contestațiilor soluționează contestația, prin decizie motivată, în termen de 15 zile lucrătoare (pentru contestațiile formulate împotriva deciziilor din etapa de evaluare), respectiv 10 zile lucrătoare (pentru contestațiile formulate împotriva deciziilor din etapa de contractare), de la data înregistrării acesteia care se comunică solicitantului de fonduri externe nerambursabile.  Împotriva soluției stabilite prin decizie de către Comitetul de soluționare a contestațiilor se poate formula plângere în termenul prevăzut de lege la instanța de contencios administrativ în a cărei rază teritorială își are domiciliul/sediul solicitantul, în conformitate cu prevederile Legii nr. 554/2004, cu modificările și completările ulterioare. |

## **6.5. Contractarea proiectelor**

#### **6.5.1. Stabilirea planului de monitorizare al proiectului (Indicatori de etapă)**

|  |
| --- |
| Procedura de contractare demarează imediat după finalizarea selecției cererilor de finanțare, în conformitate cu lista proiectelor finanțabile.  Proiectele vor fi contractate în ordinea depunerii, întâi proiectele din Prioritatea 1, apoi proiectele din Prioritatea 2, așa cum au fost aprobate prin hotărâre a Consiliului pentru Dezvoltare Regională Sud-Muntenia valabilă la momentul lansării apelului, respectând următoarele condiții:   * Pentru proiectele aceluiași aplicant nu se contractează proiectul din Prioritatea 2 fără ca proiectul din Prioritatea 1 să fi fost deja contractat. * Dacă proiectele din Prioritatea 1 nu au fost depuse în integralitate până la 31.12.2023, se contractează proiectele declarate conforme și eligibile din Prioritatea 2, conform hotărârii CpDR, în ordinea depunerii lor.   În etapa de contractare, solicitanții vor face dovada celor declarate prin declarația unică, respectiv vor trebui să prezinte documentele justificative prin care fac dovada îndeplinirii tuturor condițiilor de eligibilitate.  Astfel, în termen de 2 zile de la finalizarea selecției cererilor de finanțare, pentru proiectele acceptate se transmite **notificarea** cu privire la demararea etapei contractuale, conform căreia solicitanții la finanțare vor trebui să transmită, în maximum 15 de zile calendaristice, documentele obligatorii pentru etapa de contractare, în conformitate cu cerințele din prezentul ghid.  Un document obligatoriu lipsă va putea fi solicitat doar în perioada celor 15 de zile calendaristice, menționate mai sus.  Netransmiterea unuia dintre documentele obligatorii solicitate prin ghid, în termenul solicitat, atrage automat respingerea cererii de finanțare.  În situația în care solicitantul nu face dovada că cele declarate prin declarația unică sunt conforme cu realitatea și corespund cerințelor din prezentul ghid, cererea de finanțare va fi respinsă.  Ulterior termenului maxim de 15 de zile calendaristice, personalul desemnat din cadrul AM PRSM va putea solicita clarificări cu privire la documentele obligatorii transmise si cu privire la aspectele sesizate în etapa de evaluare tehnico-financiară.  În procesul de întocmire a documentației de contractare, pentru corectarea unor informații/date eronate, corelarea între secțiunile cererii de finanțare și anexele acesteia, transmiterea unor documente actualizate și soluționarea unor recomandări din etapele anterioare (din evaluarea externă sau internă), se pot solicita clarificări.  În cazul respingerii documentației de contractare, scrisoarea de notificare va conține observațiile și motivele respingerii, precum și informații legate de dreptul solicitantului de a contesta rezultatul evaluării.  Planul de monitorizare va acoperi cel puțin:  informații sau orientări privind stabilirea indicatorilor de etapă și a criteriilor și documentelor prin care se poate demonstra realizarea acestora în etapa de implementare a proiectului,  prevederile contractuale aplicabile indicatorilor de etapă, precum și în legătură cu importanța acestora în activitatea de monitorizare și implicațiile asociate nerespectării indicatorilor de etapă.  Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează atingerea acestora, în vederea atingerii indicatorilor de realizare și de rezultat prevăzuți în cererea finanțare și asumați în contractul de finanțare.  Planul de monitorizare include, de asemenea, valorile finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază și de referință ale acestora.  În baza instrucțiunilor si a orientărilor metodologice care urmează a fi elaborate de Ministerul Investițiilor și Proiectelor Europene, solicitantul va întocmi Planul de monitorizare a proiectului, care va fi verificat de către AM PR Sud-Muntenia, iar după validarea indicatorilor de etapă, acesta se va constitui anexă la contractul de finanțare. |

#### **6.5.2. Semnarea contractului de finanțare**

|  |
| --- |
| Contractul de finanțare se generează de sistemul informatic MySMIS2021și se semnează numai în format electronic către reprezentantul legal/persoanele împuternicite ale autorității de management, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.  Termenul maxim de semnare a contractului de finanțare este de 180 de zile de la închiderea apelului de proiecte. |

#### **6.5.3. Principale prevederi ale contractelor de finanțare**

|  |
| --- |
| Contractul de finanțare se generează de sistemul informatic MySMIS2021 și se semnează numai în format electronic de către reprezentantul legal/persoanele împuternicite ale autorității de management și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.  **Modelul de contract de finanțare/decizie de finanțare se aprobă prin ordin al ministrului investițiilor și proiectelor europene.**  Dintre principalele prevederi ale contractelor de finanțare enumerăm următoarele:   * Contractul de finanțare va include măsurile și reținerile financiare pe care le poate aplica autoritatea de management pentru întârzieri și/sau nerealizări din motive imputabile solicitantului și/sau partenerilor în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual. * Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative. * Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare. |

#### **6.5.4. Verificarea proiectului tehnic după semnarea contractului de finanțare**

|  |
| --- |
| Nu este cazul (în cadrul prezentului apel documentația tehnico-economică se va atașa la faza Proiect tehnic, verificat de catre verificatori atestați în condițiile legii, iar conformarea calitativa a acestuia la obiectivele priorității va fi apreciată în evaluarea tehnico-financiară). |

#### **6.5.5. Vizita pe teren**

|  |
| --- |
| În perioada aferentă evaluării tehnico-financiare se va efectua vizita în teren, la locul de implementare a proiectului. Vizita în teren se va realiza concomitent cu derularea transmiterii solicitărilor de clarificări în MySMIS2021, la data propusă de AM PRSM și agreată de solicitant, dar nu mai târziu de ultimele 5 zile lucrătoare aferente acestei etape.  Vizita în teren, desfășurată la locul de implementare propus în cererea de finanțare, va avea scopul de a verifica dacă informațiile prezentate în cererea de finanțare și anexele acesteia (documente de proprietate, documentații tehnico-economice, raportul privind stadiul fizic) sunt corelate cu realitatea din teren. Concluziile/recomandarile rezultate în urma vizitei se vor menționa in Formularul vizită la locul de implementare – anexa la prezentul ghid.  În cazul în care după vizita la locul de implementare a proiectului se constată că situaţia existentă, descrisă în cererea de finanţare şi anexele la aceasta, nu corespunde cu situaţia din teren, se vor solicita clarificări referitor la cele constatate, iar nesoluționarea/ neremedierea de către solicitant a aspectelor sesizate va conduce la respingerea proiectului. |

# **7. MODIFICAREA GHIDULUI SOLICITANTULUI**

## **7.1. Aspectele care pot face obiectul modificărilor prevederilor ghidului solicitantului**

|  |
| --- |
| Aspectele prevăzute în cadrul prezentului ghid se raportează la legislația în vigoare.  Modificarea prevederilor legale în vigoare poate determina AM PR Sud-Muntenia să solicite documente suplimentare și/sau respectarea unor condiții suplimentare față de prevederile prezentului document, pentru conformarea cu modificările legislative intervenite.  Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.  Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea Autoritații de Management a Programului Regional Sud-Muntenia, solicitări la care potențialii beneficiari au obligația de a răspunde, în caz contrar, cererea de finanțare putând fi respinsă din procesul de evaluare, selecție și contractare. |

## **7.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

|  |
| --- |
| În sensul aplicării aspectelor menționate la cap.7.1, Autoritatea de Management a Programului Regional Sud-Muntenia poate emite corrigendum-uri/ instrucțiuni de modificare/ completare a prevederilor ghidului solicitantului, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare și contractare.  În funcție de modificările intervenite, AM PR Sud-Muntenia se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid. |

# **8. ANEXE**

|  |
| --- |
| *Grila ETF*  *Anexa 1 - Declarația unică*  *Anexa 2 – Cererea de finanțare*  *Anexa3 - Model Acord de parteneriat*  *Anexa 4 – Bugetul proiectului*  *Anexa 5 – Contract de finanțare*  *Anexa 6 – Raport de progres*  *Anexa 7 – Raport de vizită* |

1. https://www.cursbnr.ro/curs-inforeuro [↑](#footnote-ref-1)
2. https://www.cursbnr.ro/curs-inforeuro [↑](#footnote-ref-2)
3. Regulamentul al Parlamentului European și al Consiliului nr. 1060/2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize [↑](#footnote-ref-3)